Crna Gora je, otvorivši više od polovine poglavlja u pristupnim pregovorima sa EU, duboko zagazila u ovaj proces ali, iako se iz Brisela već godinama ukazuje na izostanak rezultata u istragama, optužnicama i presudama za ratne zločine iz devedesetih – pomaka nema.\nEvropska komisija u svom najnovijem Izvještaju, u vezi sa poglavljem 23 koje se odnosi na reformu pravosuđa i osnovna prava i koje je uz poglavlje 24 najvažnije za dalji napredak u procesu pridruživanja Evropskoj uniji, ima ozbiljne zamjerke.\nVeć treću godinu uzastopce, Evropska komisija zamjera što se u Crnoj Gori ne istražuje komandna odgovornost u vezi sa ratnim zločinima iz devedesetih.\n„Do sada nije bilo optužbi za komandnu odgovornost, saučesništvo, pomaganje i podsticanje“, kaže se u Izvještaju EK koja Tužilaštvu sugeriše „proaktivniji pristup u praćenju otvorenih optužbi za ratne zločine“.\n„Smatram da, iako je propala stvar u slučaju pravosnažnog oslobađanja ljudi po ovim optužnicama, ipak nije sve propalo jer se i ovi slučajevi mogu procesuirati ukoliko se otkriju nove činjenice i ukoliko se optuže ljudi za ono za šta nijesu bili optuženi, a trebalo je i, naravno, ostaje da se optuže i procesuiraju svi koji nijesu bili obuhvaćeni optužnicama koje su već propale pred sudom. Mislim da ima razloga za optimizam. Na kraju krajeva, uzimajući u obzir i da ratni zločini ne zastarijevaju, ostaje da vidimo da pravosuđe dokaže da je sposobno da samostalno i stručno primijeni zakon i obezbijedi pravdu“, ocjenjuje direktorka Akcije za ljudska prava Tea Gorjanc Prelević.\nNa teritoriji Crne Gore, tokom devedesetih godina, počinjena su četiri ratna zločina za koja su osuđene samo četiri osobe, najniže u lancu odgovornosti, dok slučaj bombardovanja Dubrovnika nije ni pokrenut. Za deportaciju bosanskih izbjeglica, zločine u Bukovici, kao i Kaluđerski laz niko nije osuđen, a najčešći razlog oslobađanja od optužbi je nedovoljno dokaza.\nZa slučaj Morinj osuđene su četiri osobe, za krivično djelo ratni zločin protiv zarobljenika na zatvor od dvije do četiri godine.\nOcjene Evropske komisije u vezi sa izostankom rezultata u istragama i optužnicama za ratne zločine iz devedesetih, komentarisao je za TV Vijesti.\n„To su složena vremena, kada je naše zakonodavstvo, kako procesno, tako i materijalno prolazilo kroz promjene i kada je dolazilo do miješanja kontinentalnog i anglosaksonskog prava i to je situacija kada je bilo veoma teško podnositi optužnice i pred sudom rješavati presude“, ocjenjuje dlavni specijalni tužilac Milivoje Katnić.\n„Građanska alijansa već duži niz godina ukazuje na činjenicu da se Crna Gora nije na odgovarajuć način suočila sa ratnom prošlošću“, rekao je koordinator ove NVO Milan Radović, dodajući da se u Crnoj Gori sada dešava podizanje spomenika i materijalna obeštećenja žrtava, ali da nije bilo adekvatnih istraga, optužnica i pravosnažnih presuda.\n„Nijesu obuhvaćena lica ni po komandnoj ni po nalogodavnoj odgovornosti pa, imajući u vidu te činjenice, ocjene EK su logične“, kaže koordinator Građanske alijanse Milan Radović.\n„Jedan od razloga je što institucije nijesu nezavisne. Imamo situaciju da se vlast koja je bila u vrijeme događanja tih zločina nije promijenila. Institucije su dugi niz godina bile vrlo podložne političkim uticajima. Neke promjene možemo registrovati tek u posljednjih godinu – godinu i po“, konstatuje Radović.


Posjeta tima CVS iz Američke ambasade\nDana 21.3.2022. godine na lokaciji kasarne „Božan Šimović“ boravio je vođa tima za podršku civilno vojne saradnje američke vojske pri Američkoj ambasadi u BiH kapetan Stewart Bystryzcki. U timu su se nalazili narednik I klase David Ahlgren i štabni narednik David Gilbert.\nVođu tima sa saradnicima primio je komandant 4.pbr brigadir Zdravko Rezo. Tokom posjete razgovaralo se o dosadašnjim aktivnostima i pomoći civilnim strukturama u saradnji sa 4.pbr.\nBrigadir Rezo se zahvalio na dosadašnjoj saradnji, naglasivši da je ovaj tim prvi pružio pomoć na početku pandemije „COVID-19“. Upoznao ih je i sa aktivnostima u jedinicama 4.pbr sa posebnim akcentom na vježbe koje se izvode sa civilnim strukturama.\nVođa tima se zahvalio brigadiru Rezu na gostoprimstvu i najavio da će u budućnosti proširiti saradnju sa ostalim komandantima bataljona iz sastava 4.pbr koje imaju planirane vježbe sa civilnim strukturama u tekućoj godini.


ONLAJN PROGRAM DKSG ZA PONEDELJAK 13. APRIL // U 18h je muzički program sa koncertom grupe EPLAY. Ovaj beogradski sastav od svog osnivanja (1998) karakteriše jedan jedinstven alternativni rok zvuk, jedna mikstura distorziranog basa, drum & bass ritmova i nežne atmosferične gitare. „U DKSG smo do sada svirali već nekoliko puta i to nam je uvek prijalo. Ovoga puta ćemo svirati dosta pesama sa albuma 'Obični ljudi', ali i nekoliko novih, još uvek neobjavljenih pesama, tako da smo baš uzbuđeni", rekla je Maja.\nSvakog vikenda, u večernjim terminima, putem Facebook kanala Blender, Barutana, Hangar, Central Dance Event, DOT i Freedom Music Srbija. Četvrti u nizu BLENDER HOUSE PARTIES onlajn strimova, direktno iz domova naših omiljenih lokalnih DJ heroja, počinje u petak 17. aprila, kada će nas od 20h do 22h na muzičko putovanje povesti Marko Milosavljević, strastveni kolekcionar ploča, koji ima pozamašnu zbirku vinila, od techno-a, house-a, disco-a, do soul-a, funk-a, boogie-ja. Milosavljevićeva kolekcija od nekoliko hiljada ploča ne poznaje vremenska i žanrovska ograničenja.\nSvakog vikenda, u večernjim terminima, putem Facebook kanala Blender, Barutana, Hangar, Central Dance Event, DOT i Freedom Music Srbija - U petak 27. marta, ekipa Blender je pokrenula serijal onlajn žurki, odnosno facebook live stream-ova, pod nazivom BLENDER HOUSE PARTIES, putem svojih digitalnih kanala komunikacije, zbog nemogućnosti realizovanja redovnih klupskih programa u narednom periodu, koje su posledica širenja virusne zaraze COVID-19 i vanrednih mera koje se sprovode na teritoriji naše zemlje. Svi programi i sadržaji prilagođeni su trenutnom stanju i dostupni na društvenim mrežama: Blender, Barutana, Hangar, Central Dance Event, DOT i Freedom Music Srbija.\nIGOR VINCE I FELIX SABAL-LECCO + GOSTI // “ZADAJEMO RITAM”\nNikola Vranjković ovog petka uživo u Božidarcu\nIrish Stew proslavlja dan Svetog Patrika koncertom u Novom Sadu\nElektrični orgazam okuplja sve generacije na koncertu u Kombank dvorani\nStrana 5 od 402


Tasos Leto 2020 – Vila Sotiria (Limenaria) – HellenaTravel\nTasos Leto 2020 – Vila Sotiria (Limenaria)\nCenovnik – Potos, Limenaria Leto 2020 – 10 Noci (Word Dokument)\nCenovnik – Potos, Limenaria Leto 2020 – 10 Noci (PDF Dokument)\nTasos Leto 2020 – Vila Koukoudis (Potos)\nTasos Leto 2020 – Vila Suzana (Potos)\nTasos Leto 2020 – Vila Augustos (Tripiti)\nTasos Leto 2020 – Vila Ana (Potos)\nUSLOVI I PROGRAM PUTOVANJA: Sastanak putnika koji putuju autobuskim prevozom na mestu polaska je dan ranije u odnosu na datum početka smene iz tabele. Noćna vožnja sa kraćim usputnim odmorima. 1. dan – 10 dan: Tasos – dolazak, smeštaj, boravak na bazi izabrane usluge, noćenje. 11 dan: Tasos – napuštanje objekta u 9h, polazak autobusa u popodnevnim, večernjim časovima. Vožnja sa kraćim usputnim odmorima. 12 dan: Dolazak na mesto polaska Uslovi plaćanja: Sve cene u tabelama date su u eurima, a plative su isključivo u dinarskoj protivvrednosti po zvaničnom srednjem kursu Narodne banke Srbije na dan uplate. Cena aranžmana garantovana je samo za uplaćeni deo ukupne sume, ostatak je podložan promeni u slučaju oscilacije kursa. Prilikom rezervacije aranžmana prvo se izmiruje dinarski deo, dok ostatak za isplatu može biti jedino suma u eurima. – FIRST MINUTE ponude se ne mogu plaćati čekovima građana. – 30% prilikom prijavljivanja, ostatak najkasnije 20 dana pre datuma polaska na put. Ukoliko stranke ne izvrše uplatu preostalog iznosa do pune cene aranžmana u predviđenom roku, smatra se da su odustali od korišćenja aranžmana i da je rezervacija otkazana. Prilikom rezervacije aranžmana prvo se izmiruje dinarski deo, dok ostatak za isplatu može biti jedino suma u eurima. – Čekovima gradjana: 30% akontacija, ostatak u ratama do 15.12.2020. uz uvećanje od 2% po mesecu na ukupan iznos ostatka duga za rate koje počinju posle polaska na put (naknada za obradu čekova). Čekovi se deponuju najkasnije 20 dana pred polazak na put. Prilikom rezervacije aranžmana prvo se izmiruje dinarski deo, dok ostatak za isplatu može biti jedino suma u eurima. – Administrativna zabrana: 30% akontacija, ostatak do 15.12.2020. uz uvećanje od 2% po mesecu na ukupan iznos ostatka duga za rate koje počinju posle polaska na put (naknada za obradu administrativne zabrane). Administrativna zabrana mora biti overena i predata najkasnije 20 dana pre poslaska na put. Prilikom rezervacije aranžmana prvo se izmiruje dinarski deo, dok ostatak za isplatu može biti jedino suma u eurima. Organizator zadržava pravo da vrši selekciju pravnih lica čija Rešenja o administrativnoj zabrani prihvata. – Sve cene su izražene u eurima, a plaćanje se vrši isključivo u dinarskoj protivvrednosti po zvaničnom srednjem kursu Narodne banke Srbije u skladu sa Zakonom o trgovini (Sl. Glasnik RS, br 52/2020 član 35 stav 15) – U slučaju poremaćaja na tržištu roba i usluga, ili monetarnom tržištu ili nedovoljnog broja prijavljenih putnika, organizator putovanja zadržava pravo na korekciju cena na neplaćeni deo aranžmana. Za uplaćeni deo aranžmana cena ostaje nepromenjena. U cenu aranžmana je uračunato: – Vanlinijski prevoz autobusom sa polaskom iz Niša (audio, video opremljenosti, prosečne udobnosti, bez obuhvaćenih usluga pića, hrane i dr. tokom putovanja) na izabranoj relaciji u smenama VANSEZONE (označene zvezdicom). Uvećanje za polaske iz drugih mesta (severno od Niša) u VANSEZONI navedeno je u tabeli autobuskog prevoza. U smenama SEZONE cena autobuskog prevoza nije uključena u cenu aranžmana. Cene autobuskog prevoza po osobi u SEZONI nalaze se u tabeli autobuskog prevoza. – Smeštaj u izabranom objektu (po programu) – Organizacija i vođstvo puta. U cenu aranžmana nije uračunato: boravišna taksa 0,5 eur/dan u apartmanima svih kategorija, prevoz autobusima turisticke klase (TV, klima, DVD…) po cenovniku iz tabele u smenama SEZONE (bez zvezdice), međunarodno zdravstveno putno osiguranje putnika (Polisa zdravstvenog putnog osiguranja je neophodna u zavisnosti od propisa zemalja krajnje destinacije i zemalja u tranzitu), osiguranje od otkaza aranžmana i osiguranje prtljaga, održavanje higijene smeštajnih jedinica tokom boravka kao i sredstva za higijenu, hrana, programom nenavedene usluge, individualni i ostali troškovi putnika. Uslovi za decu do 10 godina – VANSEZONA: –Jedno dete do 10 god., u krevetu sa roditeljima (dve punoplatežne osobe) – besplatno u slučaju sopstvenog prevoza. U slučaju autobuskog prevoza plaća samo punu cenu autobuske karte. – Jedno dete do 10 god. sa jednim roditeljem (jedna osoba) plaća punu cenu aranžmana. – Dvoje dece do 10 godina u zajedničkom ležaju, plaćaju cenu jedne odrasle osobe za smeštaj dok se za jedno dete u slučaju autobuskog prevoza plaća puna cena autobuske karte po ceni iz tabele. Dvoje dece do 10 godina plaćaju 70% od cene za odrasle i imaju sopstveni ležaj i sedište u autobusu. – Za korišćenje 1/2 kao 1/1 u slučaju autobuskog prevoza, plaća se cena smeštaja za 2 osobe i prevoz za jednu osobu. Uslovi za decu do 10 godina – SEZONA: – Jedno dete, do 10 godina u krevetu sa roditeljima (dve punoplatežne osobe) – besplatno. – Jedno dete do 10 godina sa jednim roditeljem (jedna osoba) plaća punu cenu aranžmana. – Dva deteta se tretiraju kao jedna odrasla osoba u slučaju najma apartmana bez prevoza. U slučaju aranžmana sa autobuskim prevozom za svako dete (bez obzira na uzrast) se plaća cena autobuske karte. – Za korišćenje 1/2 kao 1/1 plaća se puna cena smeštaja (za 2 osobe). – Troškovi promene već potvđenih rezevacija su 10 eura po rezervaciji. Promena datuma putovanja, kao i promena vile, računa se kao otkaz putovanja. – Maloletna lica, ukoliko putuju bez roditelja, moraju imati saglasnost oba roditelja a koje glasi na punoletno lice sa kojim putuje. To punoletno lice ne može biti iz agencije. Za izlazak iz države svim maloletnim licima neophodna je saglasnost oba roditelja – staratelja (ili roditelja – staratelja koji ne putuje sa maloletnim detetom), da pomenuto lice može samostalno preći granicu ili sa punoletnim pratiocem. Saglasnost mora biti overena u sudu ili opštini. – Putnici su dužni da se informišu o pravima i obavezama putnika u carinskom postupku za prelazag granice. Prava i obaveze putnika u carinskom postupku reguliše više propisa, od kojih su najvažniji: carinski zakon, zakon o spoljnotrgovinskom poslovanju, zakon o deviznom poslovanju, odluka o uslovima za lične i fizičke prenose sredstava plaćanja u inostranstvu i iz inostranstva. – Oznaka kategorije vile/hotela u programu putovanja je zvanično utvrđena i važeća na dan zaključenja ugovora između organizatora putovanja i ino partnera, te eventualne naknadne promene koje organizatoru putovanja nisu poznate ne mogu biti relevantne. – Organizator putovanja ne garantuje spratnost, pogled, broj apartmana ili sobe, sedište u autobusu ili avionu, ukoliko to nije predviđeno i uplaćeno prema cenovniku kao mogućnost dodatne usluge i doplate. Program HALKIDIKI IZ VAŠEG MESTA obuhvata transfer mini busom, kombijem ili putničkim automobilom iz mesta putnika (mesta iz tabele autobuskog prevoza) do lokacije gde grupu preuzima autobus i dalji transfer do odabrane destinacije uz jedno ili dva presedanja. Transferi do i od Novog Sada/Beograda/Niša/mesta iz tabele autobuskog prevoza mogu biti realizovani mini-busom, kombijem ili putničkim automobilom. Za organizaciju transfera do i od Novog Sada/Beograda/Niša/mesta iz tabele autobuskog prevoza ili do lokacije gde grupu preuzima autobus, minimalan broj putnika za realizaciju transfera je 5 putnika. Moguće je priključenje putnika ispred svih motela na magistralnom putu Beograd – Niš – Skoplje. Polazak autobuskog prevoza je dan pre početka aranžmana iz tabele. Tačno vreme polaska obavezno proveriti u agenciji dan pre polaska. Agencija pravi raspored sedenja uzimajući ravnopravno u obzir: starost putnika (stara lica ili porodice sa decom), posebne potrebe putnika, uplatu rezervacije sedišta, kao i vreme uplate aranžmana. Ukoliko putnici imaju želju da odaberu sedište ili spratnost u autobusu, to je moguće uz doplatu od 10 eura po osobi. Takvi zahtevi se podnose i uplaćuju isključivo prilikom prijave za aranžman i imaju prednost u odnosu da redosled prijave. Ukoliko putnici za odabir sedišta/spratnosti autobusa ne uplate doplatu prilikom ugovaranja aranžmana, Organizator putovanja će putnicima odrediti bilo koje sedište i sprat u autobusu, bez obzira na eventualno usmeno date napomene. Naknadne izmene nisu moguce. Putnik će prihvatiti sedište koje mu agencija dodeli. Broj putnika po smenama može se značajno razlikovati. Organizator se ne obavezuje da prevoz u povratku izvrši istim prevoznim sredstvom i na istim sedištima kao u odlasku. U slučaju nedovoljnog broja prijavljanih putnika agencija zadržava pravo da pojedine polaske organizuje u saradnji sa drugom agencijom ili manjim prevoznim sredstvom od autobusa. Prenos prtljaga od autobusa do smeštajnog objekta nije obaveza Organizatora putovanja. Autobus po dolasku u letovalište staje što je moguće bliže smeštajnom objektu. Putnici su dužni svoj prtljag preneti do smeštaja. Organizator ima pravo da za prevoz angažuje sve tipove turističkih autobusa koji ispunjavaju uslove predviđene propisima (mini bus, autobus ili double decker), kao i druga prevozna sredstva ako to okolnosti uslovljavaju. Broj sedišta i razmak između njih zavisi od tehničke specifikacije autobusa (marke i tipa autobusa) i registrovan je u dozvoli te Organizator na to ne može da utiče. Dete od 0-12 godina starosti mora imati svoje sedište (ne može se prevoziti u krilu). Pušenje u autobusu nije dozvoljeno. Iskrcaj putnika i broj mesta iskrcaja putnika pre konačnog mesta odredišta (npr. usputna letovališta i hoteli udaljena od glavne maršrute do 20 kilometara) su u isključivoj nadležnosti agencije i ona nema obavezu obaveštavanja putnika o tome (broju iskrcaja). U slučaju dodatnog transfera autobusom ili manjim vozilom moguće je čekanje do stodvadeset minuta. I u polasku, kao i dolasku na destinaiju i sa destinacije može doći do kašnjenja zbog različitih razloga (gužva na putu, kvar, velike količine prtljaga koji je potrebno smestiti u boks autobusa…). Ovakav vid prevoza nije linijski, sa utvrđenim striktnim redom vožnje jer zavisi od velikog broja faktora. Procene trajanja putovanja i dolaska na destinaciju, kao i brzina vožnje su vrlo subjektivne procene vozača i vodiča i ne mogu biti predmet prigovora. Mesto izlaska iz autobusa na destinaciji je i mesto polaska za Srbiju. Autobusi su najneudobniji vid transporta putnika na duže relacije. -minimum na autobuskom prevozu da bi došlo do realizacije puta je 30 putnika, u protivnom organizator zadržava pravo otkaza do 5 dana pred početak aranžmana, -minimalan broj putnika za polazak iz Subotice, Novog Sada i Beograda je 20 putnika. Postoji mogućnost ulazaka/izlaska i na usputnim stanicama na autoputu (u dogovoru sa vodičem i vozačem autobusa) koje nisu navedene u tabeli, ali isključivo na mestima predviđenim za stajanje (parking, pumpa, motel, restoran). Zabranjeno je zaustavljanje autobusa na petljama, kružnom toku ili u zaustavnoj traci autoputa zbog ukrcaja/iskrcaja putnika. Putnik je DUŽAN da se LIČNO informiše u agenciji o mestu i vremenu polaska, jedan dan pred put. Putnik je u obavezi da na dogovorenom mestu polaska bude 30 minuta pre ugovorenog vremena polaska. Smeštaj u boravak u objektu: – U studije ili apartmane se ulazi prvog dana boravka od 16:00h, a studiji i apartmani se napuštaju poslednjeg dana boravka do 09:00h. Putnici ulaze u očišćenu (prebrisanu) i spremljenu smeštajnu jedinicu, ali su u obavezi da tokom svog boravka sami vode računa o higijeni iste, a da je prilikom napuštanja ostave u stanju u kome su je primili (operu posuđe, izbace smeće, obrišu frižider i stave na hlađenje na nulu, ključ ostave u bravi sa spoljne strane vrata). Ukoliko higijena nije zadovoljavajuća, potrebno je kontaktirati predstavnika agencije kako bi se izvršilo ponovno čišćenje. Ukoliko primedba na higijenu bude dostavljena Organizatoru nakon povratka u Srbiju, bez kontaktiranja sa predstavnikom agencije, Organizator reklamacije tog tipa neće uzeti u razmatranje. U svim apartmanima i studijima postoji osnovni kuhinjski pribor (rasparen i korišćen od strane drugih gostiju) i oprema za određeni broj kreveta, ali ne i peškiri, toalet papir i sredstva za higijenu. Putnik će biti smešten u bilo koju službeno registrovanu smeštajnu jedinicu u smeštajnom objektu opisanom u Programu, bez obzira na osobenosti putnika, kategoriju, lokaciju i položaj smeštajnog objekta ili jedinice, spratnost, blizinu buke, parkinga i druge karakteristike. Ukoliko putnik ima zdravstvenih problema (astma, bronhitis, invaliditet…) i zbog njih želi posebne usluge smeštaja i prevoza dužan ih je ugovoriti ugovorom, a ukoliko ugovorene usluge čine izuzetak od pravila poslovanja Organizatora, dužan je dostaviti Organizatoru zdravstvenu dokumentaciju (otpusnu listu iz bolnice, dokaz o stepenu invaliditeta..) kako bi Organizator procenio da li je u mogućnosti da kvalitetno izvrši uslugu. Poslednjeg dana boravka, do polaska autobusa putnici sami vode računa o prtljagu i stvarima. Organizator nije dužan da obezbedi prostoriju za smeštanje prtljaga i čuvanje istog. Provođenje vremena do polaska autobusa je isključivo u nadležnosti putnika. – Pribor u kuhinjama nekada nije kompletan i desavaju se oštećenja opreme, pogotovo u odmaklim smenama u sezoni. Ukoliko se uoče nedostaci, putnici su dužni da se obrate predstavniku agencije na prvom redovnom dežurstvu radi evidentiranja i uklanjanja istog. Osnovni kihinjski priboru kuhinjama je: plitki i duboki tanjiri, escajg, šoljice, čaše, serpa i manja džezva za kafu. Tiganj postoji u kuhinjama nekih vila, dok vlasnici nekih vila zabranjuju upotrebu tiganja zbog nezgoda koje su se događale u prethodnim godinama. – Ukoliko se putnici ne budu pridržavali pravila korišćenja AC uređaja, propisanih kućnim redom u apartmanima, vlasnik ima pravo uskratiti uslugu korišćenja klima uređaja i smeštaja bez prava na naknadu ili umanjenje cene aranžmana. AC uređaj radi isključivo kada se ključ sa priveskom postavi u džep za aktiviranje struje u apartmanu i zatvore vrata od terase i prozori. Zabranjeno je ostavljati klime uređaj uključen ukoliko putnici nisu u apartmanu. Spoljna jedinica klima uređaja se može nalaziti na spoljašnjem zidu objekta ili na terasi. Svetlo na terasi se obavezno gasi tokom dana i u toku noći kada putnici ne borave na terasi. Ukoliko se putnici ne budu pridržavali pravila, vlasnik ima pravo da po svojoj proceni reaguje na kršenje pravila propisanih kućnim redom i ovim programom putovanja. – Smeštajne jedinice nisu opremljene peškirima, sapunima i toalet papirom. Promena posteljine se vrši jedanput u toku boravka tako što se putnicima preda čista posteljina, a oni sami izvrše promenu. – Prilikom preuzimanja ključeva od apartmana, putnici deponuju po 1 pasoš. Eventualno nastalu štetu tokom boravka u apartmanu, korisnik apartmana plaća na licu mesta, vlasniku apartmana. – Fotografije u katalogu i sajtu su ilustracije enterijera, izabrane nasumično i ne znače jednoobrazni izgled svake sobe, kuhinje i kupatila. Organizator nije u mogućnosti da u opisima objekata detaljno navede sve karakteristike i fotografije svih smeštajnih jedinica. – Cena smeštaja uključuje troškove električne energije prilikom normalne upotrebe, tople i hladne vode, korišćenje opreme, inventara, komunalnu taksu i porez. Sastavni deo inventara je posteljina (promena – dostava čiste jednom u toku smene) ali ne i peškiri, sapuni, toalet papir, sredstva za održavanje čistoće ili pranje posuđa. Sredstva za održavanje čistoće (metle, džogeri, krpe…) se nalaze ili na svakom spratu ili stoje na jednom mestu u vili i koriste ga turisti iz svih apartmana. – Pojedini standardi izgradnje i opremanja smeštajnog objekta nisu isti kao u Srbiji, na šta Organizator nije mogao imati uticaja. Površina nekih studija i app uslovljava korišćenje terasa u funkciji trpezarije. Studiji su uglavnom prostorije bez prozora, gde su balkonska vrata jedini izvor prirodne svetlosti. Studio podrazumeva sobu u kojoj se kuhinjski blok i ležajevi nalaze u istoj prostoriji kao i klima uređaj koji, ukoliko je uključen, duva u pravcu nekog od ležajeva. Kuhinje su, većinom, opremljene elementarnim inventarom (rasparenim-nije iz istog seta) po broju kreveta u sobi, frižiderom i rešoom sa jednom ili dve ringle bez rerne i namenjeni su uglavnom podgrevanju (gotovih jela, mleka), kuvanjanju supe, kafe, bez mogućnosti ozbiljnijeg kuvanja. Brzina zagrevanja rešoa, brzina punjenja vodokotlića je subjektivan osećaj na koji Organizator ne može da utiče. Ukoliko u kuhinji postoji šporet, rerna nije priključena. Kupatila su najčešće sa tušem (većina sa, ali ponegde i bez tuš kade) različitih veličina i opremljenosti (sa ili bez prozora). Kuhinje i kupatila se ne renoviraju pred svaku sezonu, korišćeni su prethodnih godina od strane drugih turista što se može biti primetno (pojedena vrata kupatila od vode, popravljane instalacije, cevi, sanitarije, zarđali limeni delovi npr frižidera, odvoda, aspiratora, kutije osigurača…) i Organizator za to nemože da bude odgovoran. Organizator je dužan da obezbedi funkcionalnost smeštaja, a ne da ulepšava njegov estetski izgled. Sve usluge navedene u programu putovanja podrazumevaju standardne usluge (prosečne standarde kvaliteta, uobičajene i specifične za određene destinacije i mesta). – WiFi uređaj, instaliran u smeštajnom objektu, podrazumeva WiFi zonu u objektu gde je signal dostupan. Ovime Organizator ne obećava u ponudi niti garantuje WiFi signal u svakoj smeštajnoj jedinici. Mogućnost korišćenja interneta ili WiFi ne podrazumeva obavezno i signal u sobama i svim delovima hotela ili vile. Moguće je da je signal odgovarajući samo u određenim delovima hotela ili vile, obično oko ulaza, recepcije ili u hodniku. Takođe, brzina protoka može biti brža ili sporija u zavisnosti od tehničke opremljenosti i broja korisnika. Oznaka WiFi ne podrazumeva besplatan internet nego da je način korišćenja interneta bežično. Jačina signala može da varira ili da ga nema u odnosu na vremenske prilike, tehničke probleme, broj priljučenih uređaja u isto vreme i Organizator na to nema uticaja i ne može se smatrati odgovornim te putnik ne može uložiti prigovor. U većini letovališta ne postoji infrastruktura koja obezbeđuje širokopojasni – brzi internet pa se, te se prilikom velike opterećenosti može desiti da je protok usporen ili da je priključenje na internet povremeno nemoguće, čak i usled lošeg vremena. Usled kvarova na instalacijama, kablovima koji onemogućavaju WiFi protok u mestu/vili moguć je prekid signala za šta Organizator ne može biti odgovoran. -Organizator putovanja i partnerska agencija na destinaciji obezbeđuju po jednog predstavnika agencije koji govori srpski jezik, čiji je posao da bude na usluzi putnicima oko davanja neophodnih informacija i pomoći na licu mesta. Predstavnik nema obavezu da obilazi putnike svakog objekta. Predstavnik sa gostima komunicira preko info tabli u smeštajnim objektima, na kojima je objavljeno vreme i mesto redovnog svakodnevnog dežurstva na određenom mestu u letovalištu gde ga putnici kontaktiraju po potrebi. Predstavnik agencije ne obilazi goste u vilama i apartmanima. Drugi i šesti dan po dolasku predstavnik agencije drži info sastanak gde se putnici mogu dobiti potrebne informacije i tih dana nema redovnih dežurstava. Redovna dežurstva su u danima kada nema info sastanaka. Predstavnik agencije je na raspolaganju putnicima u radno vreme i ukoliko je to potrebno u hitnim slučajevima (bolest, nesreća, nezgoda, smrt, kvarovi u apartmanu…) van radnog vremena (uveče, rano ujutro). Predstavnik nije obavezan da svo vreme provodi sa putnicima. Ukoliko Predstavnik sa putnicima sklopi bilo kakav ugovor/dogovor koji nije deo Ugovora sklopljenog u prostorijama t.a. Hellena travel ili kod Ovlašćenih subagenata, Organizator putovanja neće imati nikakve obaveze vezane za taj ugovor/dogovor. Putnik je dužan sve reklamacije prijaviti predstavniku agencije na licu mesta na info sastanku ili na prvom sledećem redovnom dežurstvu kako bi isti, zajedno sa Organizatorom odmah reagovao i reklamaciju uklonio u najkraćem mogućem roku i napravio zapisnik o reklamaciji. Reklamacije vezane za eventualne kvarove u smeštajnim jedinicama i slično, koje nisu prijavljene na licu mesta, za koje nije napravljen zapisnik koji dobijaju obe strane, a koje putnici prijave po dolasku u Srbiju neće biti uzete u obzir prilikom naknadne reklamacije. Predstavnik na destinaciji stacioniran je na mestu koje je najoptimalnije za putnike na destinaciji (kancelarija partnerske agencije, recepcija ili drugo mesto pogodno za posetu putnika). U svakom smeštajnom objektu nalazi se INFO TABLA (jasno obeležena) gde putnici mogu pronaći sve neophodne informacije o destinaciji, kao što su: broj telefona predstavnika, mapa sa ucrtanim vremenom i mestom dežurstva, lekarske ordinacije, lokalne taksi službe itd. Putnici su u obavezi da se informišu o dežurstvima predstavnika preko INFO TABLE. U slučaju neprimerenog ponašanja turista prema predstavniku agencije (pretnje, psovanje, vređanje, vikanje, fizički kontakt…), a prema subjektivnom osećaju predstavnika agencije, predstavnik prekida svaku komunikaciju sa putnicima, dok je u slučaju fizičkih napada dužan prijavu podneti nadležnim organima, a putnici se za sve probleme u toku daljeg boravka obraćaju nadležnim lokalnim institucijama. Putnici su u obavezi da poštuju kućni red, kao i druge putnike, te će za svako uznemiravanje biti pozvani lokalni nadležni organi. – Svi putnici u agenciji dobijaju smernice za pronalaženje vile/hotela. Po dolasku na destinaciju putnici su u obavezi pronaći vilu/hotel i u hotelu će na recepciji dobiti broj sobe. U slučaju privatnog smeštaja u vili, putnici su u obavezi pozvati predstavnika agencije pola sata ili po dolasku na destinaciju na broj telefona predstavnika koji je ispisan na vaučeru kako bi dobili broj sobe i eventualna bliža uputstva kako pronaći objekat za smeštaj. Ukoliko putnici nisu u mogućnosti da pronađu sami vilu/hotel dužni su sačekati predstavnika agencije koji će u određenom vremenskom roku (najkraćem mogućem usled obaveza u toku smene putnika) doći da ih uputi. Napomene u vezi smeštaja: – Gosti su obavezni na domaćinski odnos prema inventaru kao i na poštovanje kućnog reda. Eventualne štete, prouzrokovane nepažnjom, gosti su dužni da prijave domaćinu ili predstavniku agencije i da iste nadoknade. – Uplatom smeštaja u određenom objektu, nema garancije da putnik koji putuje sopstvenim prevozom uz studio/apartman dobije i parking mesto čak i ako je u opisu vile naznačeno da vila poseduje parking. Usled velikog broja turista koji putuju sopstvenim prevozom, moguće je da parking mesta u vili budu zauzeta. Vile koje poseduju parking imaju manji broj parking mesta od broja smeštajnih jedinica, te zbog toga Organizator ne može garantovati da će putnici imati rezervisano parking mesto u vilama za koje je naznačeno da imaju sopstveni parking. – Uz ključ apartmana se uglavnom dobija i privezak za struju. Po napuštanju smeštajnih jedinica poslednjeg dana smene ključ je obavezno ostaviti u bravi sa spoljašnje strane vrata. U slučaju da se ključ izgubi, zamena je 10 eura, a ukoliko se izgubi kartica, zamena je 50 eura i plaćaju se vlasniku vile. – Otpatke i toalet papir odlagati u korpu koja je predviđena za to, nikako u WC šolju, jer dolazi do zapušenja cevi. Peškiri, toalet papir i ostali higijenski pribor nisu sastavni deo sobe na svim destinacijama. – Poslednjeg dana boravka obavezno je isprazniti kante za smeće i smeće iz apartmana izneti u kontejner. – U terminu 14:00h do 17:30h svakog dana putnici su dužni da se pridržavaju kućnog reda. – Poslednje noći pred polazak potrebno je isključiti frižider. – Kada putnici nisu u sobi, obavezno je isključiti bojler, klimu, ringle na šporetu. – Potrebno je isključiti bojler za vreme tuširanja. – Zabranjeno je ostavljati klimu uključenu ukoliko su vrata ili prozori otvoreni ili ukoliko su putnici van apartmana. – Zabranjeno je iznositi posteljinu i peškire iz studija i apartmana na plažu ili bazen. – U smeštaju sa bazenom zabranjeno je skakati u bazen, nositi svoju hranu i piće na bazen. – U smeštaju sa bazenom potrebno je pridržavati se radnog vremena bazena i kućnog reda. – U smeštaju sa bazenom i pool barom vlasnik može usloviti korišćenje ležaljki naručenim pićem. – Na destinacijama severne Grčke postoji mogućnost kašnjenja dolaska tople vode naročito na višim spratovima smeštajnih objekata, najčešće onda kada veći broj smeštajnih jedinica u isto vreme koristi toplu vodu. U ovom slučaju treba sačekati oko 20 minuta ili pustiti vodu 2-3 minuta da teče, kako bi se povećao dotok tople vode. Kako su u pitanju mala turística mesta čija infrastruktura nije pravljena za korišćenje velikog broja ljudi koliko leti boravi u njima, korišćenje vode (tople i hladne) može biti redukovano ili otežano u vreme od 19-22h kada se svi turisti vraćaju sa plaže i kada se voda koristi u velikoj meri. – Dimenzije ležaja u Grčkoj se razlikuju od naših standarda. Grčki standard za: normalan ležaj je 75-80 x 180-190 cm, francuski ležaj je 120-155 x 180-190 cm, pomoćni, uglavnom metalni ležaj ili fotelja na rasklapanje je 70-90 x 180-190 cm. – Kreveti u sobama su prilagođeni planiranom broju gostiju i mogu biti singl (standardni za jednu osobu), francuski (dupli, za dve osobe), rasklopivi (singli sa mehanizmom “na izvlačenje, za dve osobe” ili sa “klik-klak” mehanizmom), spratni (dva standardna kreveta u dva nivoa vertikalno, za dve osobe), sofe (za jednu ili dve osobe)-sve standardni ležajevi, standardnih dimenzija, fotelja na izvlačenje-pomoćni ležaj (za jednu osobu) kao i pomoćni metalni ležaj. – Kuhinje u studijima i apartmanima su opremljene osnovnim priborom za određeni broj kreveta. Ukoliko deca dele ležaj, dele i posteljinu i jastuk kao i kuhinjski pribor.\nOrganizator ovog putovanja je T. A. Hellena travel , Niš Licenca OTP 387/2010. od 23.02.2010. Za ovo putovanje važe opšti uslovi putovanja i cenovnik/program putovanja T. A. Hellena travel, Niš Katalog „Leto 2020.“ kao i Opšti Uslovi Putovanja i cenovnik/program putovanja T.A. Hellena travel su sastavni deo ovog cenovnika.


Farmacija | Medicina | Portal za zdravlje | Prevencija | 10 razloga zbog kojih se povećava telesna temperatura\nHome / Prevencija / 10 razloga zbog kojih se povećava telesna temperatura\nPOVIŠENA TELESNA temperatura nije bolest, već simptom nekog oboljenja. To je prirodna reakcija organizma na bolest, znak da se telo bori protiv poremećaja koji se desio u telu i da imuni sistem funkcioniše.\nStoga, upotreba antipiretika, lekova za snižavanje telesne temperature, često nije opravdana. Pravilno lečenje podrazumeva pronalaženje uzroka, odnosno oboljenja koje je izazvalo skok temperature i propisivanje adekvatne terapije. Ipak, suviše visoke i dugotrajne temperature mogu da budu opasne i zbog toga zahtevaju odgovarajući tretman.\nPovišene vrednosti temperature mogu biti kratkotrajne - kada traje kraće od dve nedelje i uglavnom nastaje usled infekcija.\nSrednje duga povišena temperatura obično traje od dve do tri nedelje i njeni uzročnici mogu biti mnogobrojna oboljenja, ali se ipak najčešće javlja usled upalnih procesa u organizmu.\nDugotrajna temperatura jeste ona koja se ne povlači ni posle tri nedelje, a utvrđivanje njenog uzroka zahteva primenu složenijih dijagnostičkih postupaka.\nTERAPIJA KAD KAŽE LEKAR\nS obzirom na to da povišena temperatura predstavlja simptom oboljenja, najvažniji korak u lečenju je otkrivanje pravog uzroka. Zato je, izuzev kad probije granicu tolerancije, ne bi trebalo odmah suzbijati.\n- Smatra se da je temperatura tela do 38 stepeni Celzijusa zapravo korisna za organizam, jer se na taj način on bori protiv infekcije - kaže dr Vladimir Živković.\n- Kada pređe vrednost od 38 stepeni Celzijusa, treba se konsultovati s lekarom, da bi se odredila adekvatna terapija. Lečenje obično podrazumeva uzimanje veće količine tečnosti, tuširanje mlakom vodom i upotrebu antipiretika. Lekove ne treba uzimati bez konsultacije sa lekarom jer mogu da izazovu neželjene efekte i da zamaskiraju kliničku sliku.\n- Normalna telesna temperatura je od 35,8 do 37,5 stepeni Celzijusa i varira od osobe do osobe, menjajući se tokom dana usled dejstva različitih faktora kao što su hrana, piće, fizička aktivnost, spavanje, menstrualni ciklus, trudnoća, uzbuđenje - objašnjava dr Vladimir Živković, iz udruženja „Lekarinfo“.\n- Ipak, reč je o neznatnim varijacijama i prolaznom skoku temperature. Minimalna telesna temperatura je 35,8 stepeni Celzijusa, i ukoliko se temperatura tela smanji ispod ove vrednosti to znači da organizam ulazi u hipotermiju i zahteva hitno zbrinjavanje pacijenta.\n1. INFEKCIJE - najčešći uzročnici povišene telesne temperature jesu virusne, bakterijske, gljivične i parazitarne infekcije (grip, upala krajnika i pluća, šarlah, meningitis, tuberkuloza).\n2. BOLESTI - čiji je uzrok nepoznat, kao što su zapaljenjska oboljenja vezivnog tkiva i sitnih krvnih sudova (lupus, anemija pernicioza, sklerodermija, dermatomiozitis i poliartritis).\n3. OBOLjENjA CNS (centralnog nervnog sistema) - cerebrovaskularne bolesti, povrede glave, tumori mozga i kičmene moždine, degenerativna oboljenja centralnog nervnog sistema (multipla skleroza), povrede kičmene moždine...\n4. MALIGNE BOLESTI\n5. BOLESTI KRVI - limfomi, leukemija, neki oblici anemije, hemoragične bolesti (npr. hemofilija).\n6. KARDIOVASKULARNA OBOLjENjA - infarkt miokarda, tromboembolijske bolesti, bakterijski endokarditis, srčana insuficijencija, tahikardija...\n7. ENDOKRINE BOLESTI - hipertireoidizam.\n8. OBOLjENjA izazvana fizičkim agensima - toplotni udar, traume.\n9. Oboljenja nastala pod dejstvom HEMIJSKIH AGENASA - reakcije na lekove, serumska bolest, hemijska trovanja.\n10. PSIHOGENA temperatura (dijagnozu postavlja psihijatar, ali nakon što se isključe drugi potencijalni uzroci organskog porekla).


source.ba | Pasivno pušenje kod tinejdžera povezana s izostankom iz škole\nIstraživanje provedeno u SAD na University of Cincinnati ukazuje na veći rizik za poteškoće s disanjem kod tinejdžera izloženih pasivnom pušenju.\nPrateći stanje 7 300 ispitanika, nepušača, u dobi od 12 do 17 godina, znanstvenici su utvrdili kako je izloženost pasivnom pušenju duže od sat vremena dnevno povezana s većim rizikom za otežano disanje, suhi kašalj noću, izostanak iz škole zbog bolesti, poteškoće tijekom bavljenja sportom te potrebu za hitnom pomoći liječnika.\nPoznato je također kako izloženost pasivnom pušenju kod djece povećava rizik za infekcije uha te otežani razvoj i infekcije pluća, prenose mediji.\nProcjenjuje se kako u svijetu puši 1,1 milijarda ljudi.\nTagovi: Mladi ljudiCigarete


PICULA: Destruktivne poruke Vučića i Vulina udaljavaju Srbiju od EU – Portal Luca\nPICULA: Destruktivne poruke Vučića i Vulina udaljavaju Srbiju od EU\nPojedini političari i stranke iz regiona su jučerašnji zapaljivi govor ministra policije Srbije Aleksandra Vulina, u kojem se kaže da je ,,zadatak ove generacije političara stvaranje ‘srpskog sveta’ i da objedini Srbe gde god oni budu živeli”, protumačile kao moguću najavu nove agresije Srbije na susjede. Član Evropskog parlamenta iz Hrvatske Tonino Picula smatra da Srbija, ukoliko želi pristup EU, mora njegovati evropske vrijednosti, te dodaje za Gradski portal da Vulinovo obraćanje oličava svu nedemokratičnost političkog ambijenta u Srbiji.\n„Ministar policije Srbije Aleksandar Vulin poznat je po svojim programirano provokativnim istupima, pa je tako i povodom obilježavanja 13. godišnjice Pokreta socijalista ostao dosljedan sebi. Naime, posebno se istaknula njegova konstatacija kako je u Srbiji pred ovom generacijom političara zadatak stvaranja ,,srpskog sveta” i ujedinjavanja Srba, gdje god oni živjeli. Uz to, dodao je da će to biti moguće ostvariti samo ako Srbija bude uspješna, odnosno ako se nastavi politika predsjednika Aleksandra Vučića. U svom govoru je mnogo puta evocirao upravo predsjednika Vučića, pokazujući, osim političke, i osobnu snishodljivost, što bi u jednom korektnom političkom i demokratskom ambijentu bilo potpuno nedopustivo. Nadalje, kada je riječ o ambiciji Srbije da postane punopravna članica Europske unije, tada srpski dužnosnici moraju biti svjesni da su ovakve, najblaže rečeno, agresivne izjave, u najmanju ruku toksične i kontraproduktivne. Ako Srbija želi pristupiti Uniji, mora naći način da ukloni sve ono što nije u skladu s europskim vrijednostima suradnje i dobrosusjedstva. Ovakav tip izleta u javni prostor nije primjeren ni ovom ionako teškom razdoblju u kojem se sve članice nose s velikim zdravstvenim i gospodarskim problemima, niti u prostoru koji je još uvijek opterećen različitim otvorenim pitanjima koja su u nedavnoj prošlosti eskalirala u konflikte“, kaže za Gradski portal Picula.\n„Jednostranost i revizionizam prisutni su i u nekim drugim državama — poput Mađarske i Poljske, koje su već članice Europske unije i kojima se EU mora, ipak, prioritetnije baviti, budući da su već stekle status za koji se Srbija natječe. Također, ne smijemo zaboraviti ni ozbiljan napredak Crne Gore na eurointegracijskom putu, budući da je ona nakon stjecanja nezavisnosti prionula ozbiljnom poslu, te je do danas ispunila cijeli niz preduvjeta za pristupanje EU. Smatram da bi se u mnogim aspektima baš Srbija mogla ugledati na Crnu Goru i uvidjeti koliko se toga može učiniti proaktivnim i kooperativnim pristupom. Zasigurno, agresivne i nedolične izjave čelnika države koja želi steći svoju poziciju u Europskoj uniji, a još ima dalek put za prijeći kako bi se prilagodila europskim tekovinama, zasigurno ne predstavljaju dobar primjer niti dokazuju ispravnost smjera kojim Srbija ide. Dakle, smatram da srbijansko vođstvo treba i nekoliko puta odvagnuti ono što plasira u javni prostor kako to ne bi izazvalo negativne reakcije europskog čelništva. A to naposljetku neće ići u korist usporenoj politici proširenja EU na zapadni Balkan“, zaključuje Picula.


U cilju unapređenja bezbednosti u saobraćaju, na Trgu republike održana je manifestacija pod nazivom „Veži pojas – sačuvaj život“. Organizatori akcije bili su Savet za bezbednost saobraćaja na lokalnim putevima i ulicama u naseljenim mestima grada Subotice, Auto-moto savez Srbije – Centar za motorna vozila (AMSS–CMV), Odeljenje saobraćajne policije Policijske uprave Subotica i Gradska organizacija Crvenog krsta Subotica.\nU organizaciji AMSS–CMV prikazane su dve simulacije – „Strma ravan” i „Pijane naočare”. Simulacija pod nazivom „Strma ravan“ imala je za cilj da ukaže na značaj pravilnog vezivanja bezbednosnog pojasa i bezbednosne rizike u situacijama kada nije pravilno vezan, dok je simulacijom „Pijane naočare“ sa četiri para naočara simulirano pijanstvo i uticaj alkohola na bezbednost u saobraćaju.\nOdeljenje saobraćajne policije predstavilo je opremu koju poseduje, kao i način na koji se pravilno obeležava saobraćajna nezgoda, a volonteri Crvenog krsta prikazali su vežbu koja ukazuje na pravilno obezbeđivanje mesta nesreće, pristup povređenim licima i pružanje prve pomoći.\nManifestacija „Veži pojas–sačuvaj život” trajala je u periodu od 13 do 19 časova.


utorak, 15 jun 2021 20:12\nDarku Dimitrijeviću (36), predsedniku Gradskog odbora Nove Srbije (GrO NS) i doskoro zaposlenom u vranjskom JKP "Parking servis", direktor ovog preduzeća, Dejan Manić, krajem maja ove godine uručio je otkaz, prekinuvši mu tada važeći ugovor o privremeno-povremenim poslovima. Prema rečima ovog diplomiranog pravnika, Manić mu je lično rekao da "trpi veliki pritisak vrha Srpske napredne stranke (SNS) u Vranju" i da "mora da ga otpusti". Dimitrijević sumnja da je razlog njegovo "zameranje" i pređašnji verbalni sukobi sa Goranom Đorđevićem, v.d. direktora JP "Vodovod" i jednim od vodećih ljudi lokalnih naprednjaka.\nutorak, 18 maj 2021 11:16\nCitiraću jedan deo dopisa koji mi je direktor JP 'Novi dom' Goran Petrović poslao, nakon mog obraćanja firmi gde iznosim primedbu da rad na novom radnom mestu ugrožava moje udravstveno stanje: '... Ne možemo a da se ne osvrnemo na činjenicu da ste vi i do sada imali svoje radno mesto u kancelariji, sa radnim stolom i stolicom, kao i svaki drugi radnik u upravi preduzeća. Ti uslovi su vam obezbeđeni i na šalteru. I radni sto, i stolica, i kompjuter, i šalterska prostorija koja je dovoljno prostrana da možete slobodno da ustanete i prošetate zbog vaših vena...'. Pazite, van svake pameti je da ja šetam po kancelariji u toku radnog vremena da bi održavao cirkulaciju vena, da mi se ne bi pogoršalo stanje", rekao je Slobodan Šukić, radnik ovog javnog preduzeća.\nutorak, 23 mart 2021 14:01\nNakon što je na portalu Koalicija za transparentnost juga Srbije (KTJS) objavljen intervju sa Slobodanom Šukićem, zaposlenim u JP "Novi dom" u Vranju – u kome on na uvid javnosti iznosi čitav set informacija koje je okarakterisao kao "protivzakonite", ali i detalje o postupanju rukovodstva preduzeća prema njemu, pritom, kako je rekao, "ugrožavajući njegovo, ali i zdravlje ostalih članova kolektiva", pre svega (ne)poštovanjem epidemioloških mera u doba pandemije – direktor narečenog javnog preduzeća Goran Petrović dopisom se obratio redakciji portala KTJS, želeći da bude objavljen njegov demanti na ovaj tekst.\nPortal KTJS je objavio dopis direktora "Novog doma", ali uz napomenu da je to čin dobre volje redakcije, a ne profesionalna ni moralna obaveza, premda dokument koji je gospodin Petrović uputio na dve imejl-adrese – našeg portala, kao i novinara Dušana Pešića – po odredbama Zakona o javnom informisanju i medijima ("Sl. glasnik RS", br. 83/2014, 58/2015 i 12/2016 - autentično tumačenje), na koji se gospodin Petrović poziva, nije demanti, kako on u dopisu tvrdi (vidi okvir).\nRedakcija portala KTJS ovim putem želi da gospodinu Petroviću, "kao čitaocu, ali ne i kao stručnjaku za novinarstvo", objasni zbog čega dokument, na kome je štambilj firme i njegov potpis a koji je prosledio redakciji, nije demanti (link: http://ktjs.rs/teme/transparentnost/115-odgovor-gorana-petrovica-direktora-jp-novi-dom-na-tekst-slobodan-sukic-radnik-novog-doma-direktor-mi-je-ugrozio-zdravlje).\nPođimo, najpre, od etimološkog porekla pojma: u "Leksikonu stranih reči i izraza" iz 1980, autora Milana Vujaklije, piše da je "demanti" reč preuzeta iz francuskog jezika, a prevodi se kao "opovrgavanje, odricanje, poricanje, ispravljanje neke neistine ili netačnosti". Gospodin Petrović, međutim, ni u jednom delu svog dopisa ništa od onoga što je Slobodan Šukić izgovorio a novinar preneo u autorskom tekstu (link: http://ktjs.rs/teme/transparentnost/114-slobodan-sukic-radnik-novog-doma-direktor-mi-je-ugrozio-zdravlje), nije opovrgnuo, porekao, niti ukazao da je bilo šta od izrečenog neistina, odnosno laž.\nGospodin Petrović ništa konkretno i precizno ne demantuje, već komentariše, omalovažava i vređa novinara Pešića i medijsku kuću u kojoj je zaposlen. Primera radi, on u dopisu ne kaže "nije tačna tvrdnja da sam zaključao sredstva za dezinfekciju i zaštitu zaposlenih, alkohol i maske", niti, pak, "netačno je da sam bespravno raspoređivao zaposlene, kako tvrdi vaš sagovornik". Direktor "Novog doma", dakle, nije napisao ništa slično ovome, čime bi doveo u pitanje istinitost informacija koje je Šukić izneo.\nDOPIS NIJE DEMANTI, NE MORA SE OBJAVITI\nDirektor JP "Novi dom" Goran Petrović niti osporava istinitost informacija koje je javnosti dao na uvid radnik preduzeća Slobodan Šukić, niti dematuje bilo šta – već samo iznosi mišljenje, komentariše i vređa, pokušavajući da diskredituje novinara Dušana Pešića i redakciju portala KTJS, koristeći pritom preteći ton.\nStoga njegov odgovor nije demanti, samim tim portal KTJS nije bio u obavezi da ga objavi.\nPo slovu Zakona o javnom informisanju i medijima ("Sl. glasnik RS", br. 83/2014, 58/2015 i 12/2016 - autentično tumačenje) – na koji se direktor JP "Novi dom" poziva pri odgovoru novinaru portala KTJS, kao reakcija na intervju objavljen na ovom portalu – a shodno članu 98, navodi se da se odgovor ne mora objaviti ako "...odgovor ne sadrži tvrdnju o činjenicama, već mišljenje", niti "ako se odgovorom ne osporava istinitost, potpunost ili tačnost prenosa informacija...".\n"VIŠE NIKADA, ALI NIKADA…"\nGospodin Petrović dalje navodi da su se portal KTJS i novinar Pešić, autor kobnog intervjua, "osmelili da ispisuju nove stranice besčašća ne samo vranjskog novinarstva".\nRedakcija portala KTJS, sa druge strane, smatra da čovek koji je promenio toliki broj političkih partija – cinici bi upotrebili termin "preletanje iz stranke u stranku", mi nećemo – svesno se i promišljeno priklanjajući svakoj od vladajućih garnitura, odnosno onima koje su politički moćne u datom trenutku, nema kredibilitet i integritet da govori o nečijem poštenju, beščašću, pa i etičkom kodeksu bilo koje vrste.\nPritom je tu promenu političkih opcija – cinici bi upotrebili termin "preletanje iz stranke u stranku", mi nećemo – izvodio sa takvom nonšalantnošću i elegancijom da mu mnogi, veruje se, nisu čak ni zamerili. Kao da mu je to urođena sposobnost. Gospodin Petrović je za, okvirno, dve decenije dugo političko delovanje promenio četiri stranke: SPS, G17 plus, DS i SNS, "vođen ne ideologijom, već opsesijom da bude direktor po svaku cenu", kako je primetio i svojevremeno zabeležio Slavomir Kostić, novinar iz Vranja. Kolega Kostić je pisao o liku i delu Gorana Petrovića, u tekstu pod nazivom "Direktor u horoskopu", objavljenom u nedeljniku "Vranjske", 20. aprila 2017. A da li je članstvo u četiri političke partije mnogo ili malo za života, procenite sami, kako je mera za količinu i vreme subjektivna kategorija.\nOno što redakcija portala KTJS želi da podvuče, jeste da navode o beščašću, koje je na račun našeg portala izrekao gospodin Petrović, zasigurno nećemo smatrati relevantnim. Pre svega jer smo mišljenja da takve reči – koje se mogu podvesti pod popularan izraz "targetiranje" – ne priliče rukovodiocu javnog preduzeća; pored već pomenute, gotovo kameleonske, sposobnosti promene političkih ideologija, samim tim i životnih stavova i vrednosti – za koju bi cinici upotrebili termin "preletanje iz stranke u stranku", mi nećemo.\nGospodin Petrović nastavlja sa agresivnim pristupom, želeći da novinaru Pešiću i urednici portala KTJS, kako kaže, "održi mali čas novinarstva u samo tri tačke".\nOno što se da primetiti jeste da svaka od pomenute "tri tačke" počinje latentnom pretnjom. Jer, ako rečenicu započnete sa "VIŠE NIKADA, ALI NIKADA…", pritom koristeći sva velika slova, kao da vičete (i/ili pretite), ono što strana kojoj se obraćate može da pomisli i oseti je upravo to – pretnja, vika i verbalni napad, samo sve to lepo upakovano u poklon s crvenom mašnom i (ne)vešto prikriveno. Pretnja bi svima bila prva asocijacija i razlog za brigu.\nRedakcija portala KTJS ovim putem želi da gospodinu Petroviću, "kao čitaocu, ali ne i kao stručnjaku za novinarstvo", objasni da se pisanje velikim slovima u obraćanju bilo kog tipa smatra neprijatnim, nepristojnim, agresivnim i pretećim jezikom koji se, između ostalog, koristi i u svrhu zastrašivanja. Pored, recimo, namere da se nešto naglasi, a mislimo da to ovde nije slučaj.\nBudući da gospodin Petrović viče na novinara u dopisu čiji je potpisnik, može se reći da time potvrđuje neke od tvrdnji gospodina Šukića iz intervjua, a u kontekstu "bahatog" obraćanja direktora Petrovića podređenima u firmi na čijem je čelu, kako je Šukić objasnio.\nRedakcija portala KTJS – pored opravdanog razloga za dilemu u interpretaciji značenja Petrovićevih reči "VIŠE NIKADA, ALI NIKADA…", i šta je njima želeo da poruči novinaru Pešiću – ovim putem želi da direktoru "Novog doma", "kao čitaocu, ali ne i kao stručnjaku za novinarstvo", objasni da tekst "Slobodan Šukić, radnik 'Novog doma': Direktor mi je ugrozio zdravlje", koji je predmet njegovog reagovanja, nije članak, već intervju.\nS tim u vezi, novinar Pešić nije bio u obavezi – preciznije: nije ni trebalo – da u tekstu ima i "izjavu druge strane": niti da zove direktora Petrovića, niti nekog od njegovih pretpostavljenih rukovodilaca, na šta se poziva direktor vranjskog javnog preduzeća. Dakle, intervju je informativan novinarski žanr u kome postoji samo jedan sagovornik. Osim u slučaju kolektivnog intervjua, koji je izuzetno retka pojava.\nRedakcija portala KTJS ovim putem želi da gospodinu Petroviću, "kao čitaocu, ali ne i kao stručnjaku za novinarstvo", detaljnije približi svoje shvatanje teme o kojoj Petrović, rekli bismo, ne zna dovoljno, uzimajući kao eklatantan primer – iako je takvih primera bezbroj – tekst objavljen u nedeljniku NIN, 20. juna 2019, tačnije broju 3573.\nU pitanju je intervju Rodoljuba Milovića, nekadašnjeg načelnika Uprave kriminalističke policije (UKP), koji u tekstu "Politizacija policije vodi u njenu kriminalizaciju" govori o sprezi kriminala i policije, o njihovoj saradnji suprotnoj zakonu, pritom povezujući "neka lica sa nekim prostorima, neka lica s nekim predmetima i neka lica s drugim licima koja su bila umešana u takva dela", kako je pesnički slikovito, nekom prilikom, objasnio Nebojša Stefanović, tadašnji ministar unutrašnjih poslova a sada odbrane.\nMilović u ovom razgovoru objavljenom u NIN-u – autora Vuka Z. Cvijića i Stevana Dojčinovića – spominje ministra zdravlja Zlatibora Lončara, predsednika Aleksandra Vučića, bivšu državnu sekretarku u Ministarstvu unutrašnjih poslova Dijanu Hrkalović, predsednika SRS Vojislava Šešelja, Šarićevu kriminalnu grupu, kao I druge ljude.\nDa poentiramo: bivši načelnik UKP je u razgovoru spomenuo veliki broj ljudi, u ovom slučaju najviše državne funkcionere (neki su u međuvremenu postali "bivši", poput Dijane Hrkalović), ali nikoga od tih ljudi koje je Rodoljub Milović pomenuo, novinari Cvijić i Dojčinović nisu posle toga "morali da zovu" kako bi "čitaoci u tekstu imali stav i druge strane". Vratimo li se na lokalne prilike – upravo to je novinaru Pešiću spočitao gospodin Petrović.\nUzimajući u obzir prethodno napisano, mišljenja smo da novinar Pešić ništa nije "morao". Opet, cinici bi rekli da se u životu mora samo umreti i otići u toalet, mi nećemo.\nGospodin Petrović se, potom, u dopisu čudi da je autor intervjua "postupio ovako uličarski rekla-kazala, sem ako nije pobegao sa časa novinarstva kada se o tome predavalo na fakultetu".\nStava smo da nema ničeg "uličarskog" u prenošenju reči sagovornika našeg portala, čoveka koji je samo rekao svoje mišljenje – nešto što se, očito, gospodinu Petroviću nije dopalo jer je, možda, prepoznao neke od tih navoda kao istinite.\nOvom prilikom želimo da se poslužimo definicijom nepoznatog autora, koji intervju karakteriše kao "razgovor radi objavljivanja u medijima i izveštaj o tom razgovoru u kome novinar saznaje novosti značajne za javnost". Nesporno je da je Slobodan Šukić, zaposlen u JP "Novi dom", izrekao novosti i informacije koje su od javnog interesa. Da li su te njegove reči istinite ili ne, time bi – u uređenim državama – trebalo da se bave nadležne instance: policija, sud, tužilaštvo ili ministarstvo.\nOpet, redakcija portala KTJS ovim putem želi da gospodinu Petroviću, "kao čitaocu, ali ne i kao stručnjaku za novinarstvo", objasni da nismo morali da "pribavimo zdravstvenu dokumentaciju ili izjavu lekara o stanju noge gospodina Šukića". Ponovićemo – intervju nije klasičan istraživački tekst, nije članak, niti kakav drugi analitički tekst.\nGospodin Petrović, zatim, implicira da novinar Pešić nije pribavio zdravstvenu dokumentaciju, ali se pitamo s kojom sigurnošću on to može da tvrdi. Odnosno, kako zna da mi, tačnije novinar, nismo došli do nekog dokumenta?\nNa Petrovićeve reči iz dopisa, da ga je novinar Pešić "olako išamarao", valjda Šukićevim navodima u tekstu, ne želimo da uzvratimo bilo kakvim terminom iz domena "uličarskog" obraćanja, kako je on to okarakterisao. Baš naprotiv, čini nam se da je termin "išamarati" koji je direktor Petrović upotrebio, upravo takav – "uličarski", te potpuno neprimeren rukovodećoj funkciji koju obavlja. Neophodno je i da direktor "Novog doma" razume da ga nije "išamarao" novinar Pešić, već da je Slobodan Šukić, radnik firme, izneo niz primedbi na rad direktora i, kako je rekao, "nepravilnosti i kršenja zakona".\nPored toga što je izrazio sumnju u verodostojnost fotografije koja je potkrepila intervju – na kojoj se vidi u kakvom su stanju noge gospodina Šukića, s obzirom da ima velikih zdravstvenih problema sa proširenim venama – gospodin Petrović, čini se, smatra da samo doktor ili student medicine može fotografisati nečije noge i time ukazati na zdravstveni problem koji je evidentan.\n"Isto onako kako me je mladi Pešić olako išamarao, ja isto tako mogu da sumnjam u verodostojnost objavljene fotografije, sem ako Pešić, pored novinarstva, nije završio i medicinu. Ako jeste, ja mu se izvinjavam na uvredi", naveo je Goran Petrović u dopisu.\nOn je, takođe, priznao da je to što je izrekao na račun novinara – uvreda, iako nije imao uvid u podatke koje poteže kao argument.\nNa kraju obraćanja redakciji portala KTJS, a pre svega novinaru Dušanu Pešiću, gospodin Petrović je pribegao najprizemnijem obliku verbalnog napada, nepotrebno koristeći obračun s novinarom koji je podigao na viši, lični nivo, spominjanjem počivšeg dede Dušana Pešića, nekada priznatog novinara Miodraga Pešića. Redakcija se pita da li je i ovaj detalj trebalo da znači da gospodin Petrović "zna" ko je Dušan Pešić, pa nismo sigurni da li da i ovo protumačimo kao čin agresije ili pretnje.\nSmatramo da je ovakav preteći ton u pisanom obraćanju neprimeren bilo kom predstavniku javnog ili političkog života, kao i da je to udar na novinara Pešića ad hominem.\nRedakcija portala KTJS ovim putem želi da gospodinu Petroviću, kao direktoru javnog preduzeća, predloži da bi bilo produktivnije i, za sve zaposlene u njemu, isplativije da, umesto što – prema svedočenju Slobodana Šukića – loše stanje u firmi koristi za lični obračun s novinarom, sedne i porazgovara sa svojim zaposlenima. Treba da sebi postavi pitanje zbog čega je neko od njegovih zaposlenih uopšte javno istupio, izneo određene primedbe i ukazao na nepravilnosti u radu "Novog doma", i da li u tome ima istine, i koliko.\nTo je ono što bi trebalo da brine gospodina Petrovića, pa, ovim putem, redakcija portala KTJS apeluje da on, kao čovek na odgovornoj funkciji, analizira postojeće stanje, uzme u razmatranje sve faktore, identifikuje probleme u finkcionisanju firme i potencijalno narušene međuljudske odnose. I da postojeće problem, ako ih ima, reši, shodno položaju. Kako je i Slobodan Šukić primetio, niko Gorana Petrovića ne plaća da se "u odelu slika na seminarima", već da rešava probleme.\nDa zaključimo: redakcija portala KTJS savetuje direktora JP "Novi dom" da se u komunikaciji sa novinarima i medijima, ali i zaposlenima u firmi, ubuduće ne koristiti pretnjama i uvredama, pri pokušaju da diksredituje sve one koji govore ono što ne prija njegovom uhu. Ovakav javni istup gospodina Petrovića članove redakcije neće zastrašiti, ni pokolebati u daljem radu.\nRedakcija portala KTJS obaveštava javnost da se više neće obraćati ovim povodom.\nsubota, 20 mart 2021 13:08\nNa tekst "Slobodan Šukić, radnik 'Novog doma': Direktor mi je ugrozio zdravlje'", objavljenom 17. marta na portalu Koalicija za transparentnost juga Srbije (link: http://ktjs.rs/teme/transparentnost/114-slobodan-sukic-radnik-novog-doma-direktor-mi-je-ugrozio-zdravlje), redakciji portala KTJS stigao je odgovor Gorana Petrovića, direktora JP "Novi dom" u Vranju, koji prenosimo u celosti:\nMolim vas da shodno odredbama Zakona o javnom informisanju u naredna 24 sata objavite moj demanti na tekst: Slobodan Šukić, radnik „Novog doma“: direktor mi je ugrozio zdravlje“, autora Dušana Pešića, koji je objavljen na portalu KTJS iz Vranja, 17. marta 2021. godine.\nPortal KTJS i mladi novinar Dušan Pešić, osmelili su se da ispisuju nove stranice besčašća ne samo vranjskog novinarstva. Ovaj portal i ovaj novinar uspeli su da na jednostavan način pokažu mladim kolegama put kojim sutra u novinarstvu ne smeju da idu. Ovaj, članak bi morao da uđe u antologiju sličnih koja bi mogla da se zove „Kako novinari ne smeju da pišu“.\nNeka mi zato kao čitaocu, ali ne i kao stručnjaku za novinarstvo, bude dozvoljeno da autoru teksta Dušanu Pešiću i njegovom uredniku Ivani Stošić. održim mali čas novinarstva u samo tri tačke:\nVIŠE NIKADA, ALI NIKADA, ne dozvolite sebi da pišete i objavljujete članke za portal, a da niste čuli sve strane uključene u problem. Ovoga puta Pešić je morao da čuje mene ili pretpostavljenog rukovodioca, kako bi čitaoci u tekstu imali stav i druge strane. Čudi me da je autor teksta postupio ovako uličarski rekla-kazala, sem ako nije pobegao sa časa novinarstva kada se o tome predavalo na fakultetu.\nVIŠE NIKADA, ALI NIKADA, ne dozvolite sebi da pišete i objavljujete članke za portal, a da svoje stavove niste potkrepili dokazima – ovoga puta ste morali da pribavite zdravstvena dokumentacije ili izjava lekara o stanju noge gospodina Šukića. Isto onako kako me je mladi Pešić olako išamarao, ja isto tako mogu da sumnjam u verodostojnost objavljene fotografije, sem ako Pešić, pored novinarstva, nije završio i medicinu. Ako jeste, ja mu se izvinjavam na uvredi.\nVIŠE NIKADA, ALI NIKADA, ne dozvolite sebi da pišete i objavljujete članke za portal, a da ne razmislite šta bi o tome što ste napisali, rekao Pešićev deda, pokojni Mile Pešić, doajen vranjskog novinarstva. Kako ste se ovoga puta ogrešili o novinarsku etiku, o čast i ugled Mila Pešića, ostaje vam da se stidite i da naučite kolika je težina javno izgovorene reči.\nZa kraj, naravno ne bežim od činjenice da se o ovoj temi, nekom sledećom prilikom, piše objektivno i profesionalno.\nsreda, 17 mart 2021 22:49\nSlobodan Šukić (45), zaposlen u JP "Novi dom" u Vranju, donedavno na poziciji inkasanta, kaže za portal Koalicija za transparentnost juga Srbije (KTJS) da mu je direktor ovog preduzeća, Goran Petrović, premeštajem na radno mesto šalterskog službenika "ugrozio zdravlje". Kako je istakao, Petrović zna da on ima problem proširenih vena i da mu sedeći položaj smeta, ali mu je, uprkos tome, promenio radno mesto.\nOn je istakao da od svojih srednjoškolskih dana ima ovaj zdravstveni problem – nasleđen, kako mu je otac preminuo u 52. godini od izliva krvi u mozak usled nastanka tromba – i da bi njegove vene "uništilo" ako bi bio primoran da "osam sati bude vezan za šalter".\n"Stanje mi se pogoršalo. Mogu na poslu da izguram dan ili dva. Ali trećeg ili petog dana može da mi se pojavi upala koja bi prouzrokovala tromb. Noge mi nisu nikad bile ovakve, ne mogu da obujem čarape. Moj pokojni otac je umro tako što mu se otkačio tromb", rekao je Šukić za portal KTJS.\nŠukić, koji je u "Novom domu" bezmalo devet godina a kao inkasant duže od četiri, kaže da ne beži od posla i da bi mu, po logici stvari, više odgovaralo da radi kao šalterski službenik, nego da kao inkasant raznosi poštu, i po hladnom i po toplom vremenu.\n"Međutim, meni sedeći položaj smeta jer se krv sliva u noge, a ja imam problem od svoje šesnaeste. To sedenje će mi ubiti vene, više puta sam bio na bolovanju. Terapija, pa injekcije, opasno je", zabrinut je Šukić za svoje zdravlje.\nRekao je da razume da neko mora da radi na šalteru, ali je suština u tome da mu dugo sedenje ne prija. Dodao je da bi mu plata bila identična kao ona koju je zarađivao kao inkasant, želeći tako da otkloni potencijalne sumnje da "beži" od šaltera zbog manje zarade.\nKTJS: Kakvo je trenutno zdravstveno stanje vaših nogu?\nSLOBODAN ŠUKIĆ: Situacija nije sjajna, jer je nakon pregleda koji je obavljen u Službi za transfuziologiju pri Zdravstvenom centru u Vranju, utvrđeno da postoji jaka upala. Od ponedeljka, 15. marta, sam na bolovanju bar desetak dana. Obavezna je i terapija, špricam se dvaput dnevno, a potrebno je i da uradim kolor-dopler krvnih sudova, da se vidi da li postoji neki tromb. Koliko ću biti na bolovanju zavisi od rezultata krvi. Ako je stanje loše, biće gusto. Pre godinu dana primao sam i 30-40 injekcija fraksaparina za mesec dana. Daju se u stomak, sa ciljem da spreče upalu, razrede krv i rašire krvne sudove. Moguće je da mi ih opet prepišu. Posle sam bio konstantno na lekovima.\nIako ste trenutno na bolovanju, da li ste, uzimajući u obzir da vam se pogoršalo stanje vena na nogama, u stanju da radite svoj posao, sa osmočasovnim radnim vremenom i u punom kapacitetu – kao šalterski službenik, ali i, pre toga, kao inkasant?\nNe osećam se nesposobnim da radim svoj posao. Situacija nije katastrofalna, ali može da se pogorša. Ne pravim ja od sebe invalida, ali mislim da me je Petrović sklonio na šalter namenski. Direktor zna da imam problem sa venama; pokazao sam mu na šta liče moje noge, a takođe zna i da sam bio na antikoagulantnoj terapiji. Mislim da me je premestio na drugo radno mesto zato što sam jedini u firmi koji ne ćuti kad vidi neke nepravilnosti i kršenja zakona; niti se plašim njega, niti mu se dodvoravam. Kažem uvek šta mislim i čini mi se da ga to iritira. Ne bežim ni od čega, niti se plašim ikoga. Nikad u životu nikome nisam radio iza leđa. I njemu sam rekao sve što sam imao. I on to zna. Možda je poenta i u tome što mene ne može da kontroliše. On je čovek koji se hrani strahom zaposlenih. Voli da viče na ljude i veoma je glasan u tim situacijama. Nekoliko puta sam bio prisutan kad je vikao na finansijskog direktora, Aleksandru Stojanović.\nO kojim nepravilnostima govorite?\nPrvo i osnovno: ajde što mene ugrožava, ali – još bitnije po ceo kolektiv – Petrović direktno ugrožava zdravlje svih zaposlenih jer se prvi ne pridržava epidemioloških mera, a treba da bude model ponašanja i primer svima u firmi. Da ironija bude veća, čovek je član lokalnog Kriznog štaba. Valjda nama, radnicima, treba da bude lakše jer, eto, imamo svog predstavnika u ovom telu preko koga bismo mogli da dobijamo sve bitne informacije o virusu, iz prve ruke.\nKako, onda, izgleda realnost, odnosno kako protiču radni dani u vašem preduzeću, u smislu poštovanja mera i prevencije od virusa?\nOd kako je počela pandemija, ja sam samoinicijativno stajao pored vrata sa maskom i prskao ljude alkoholom, istovremeno jurivši Petrovića da kupi sve što nam je potrebno od dezinfekcionih sredstava. Suprug Aleksandre Stojanović je bio pozitivan na koronu, pa se privatno lečio u Severnoj Makedoniji. Ona je radila tri dana od trenutka kad joj je suprug bio pozitivan. Mada za nju ne važi izolacija. Takođe, merili smo temperaturu svaki dan, u 8 sati i u podne, prema temperaturnoj listi, pa smo zaokruživali flomasterom one koji imaju kritičnu temperaturu. U firmi radi i Aleksandra Mladenović, Petrovićeva snaja. Ona i Miljana Cvetković, koje su u istoj kancelariji, su otprilike tri dana zaredom imale konstantnu temperaturu od 37,4 do 37,5. I stalno su se pravdale da to nije tačno. Otišao sam kod direktora Petrovića i rekao mu da, bez obzira što je u pitanju njegova snaja, njih dve ne smeju da dolaze na posao. Odgovor direktora je bio da svi mi sedimo po kafićima, što je zamena teza. Ja mogu da idem gde god i kad god to hoću, ali ako dođem u firmu sa temperaturom od 37,6, moram da idem u samoizolaciju i da se testiram, da vodim računa o sebi i drugima. Na tome je ostalo. Sledećeg dana, kad je moj kolega trebalo da meri temperaturu, Petrovićeva snaja je rekla da, lično ona, ne daje da se meri. Obratila mi se vrlo drsko i bezobrazno rečima da slobodno mogu da odem kod direktora ako imam neka pitanja ili ako treba da se žalim zbog nečega. Svi koji su pametni i normalni žele da izmere temperaturu, zbog sebe i, ako ima potrebe, odu da se testiraju. Kolega mi je kasnije tog dana rekao da od sutra nema merenja temperature, jer je Petrović uzeo digitalni toplomer. Temperatura se otada ne meri, evo već mesec i po dana. Ni tim, digitalnim.\nRekli ste da ste svojom voljom, bez ičije sugestije, dezinfikovali ljude. Da li, osim vas, još neko od radnika "Novog doma" poštuje propisane mere zaštite od koronavirusa?\nJedino radnici na šalterima konstantno nose masku. Ali džabe je to kad imamo koleginicu koja radi, iako joj je muž pozitivan. Imamo petoro kolega koji su bili zaraženi, a i dalje osećaju posledice. Direktor je na oglasnu tablu, novembra prošle godine, postavio odluku o sprečavanju širenja zaraze i poštovanju epidemioloških mera. Ali je to samo reda radi. Petrović ne veruje u virus, a taj papir je tu čisto da bi on zaštitio sebe. Trenutno je alkohol u litarskim flašama zaključan kod njega, plus četiri do pet kutija maski. Mi ne nosimo maske, stranke nam ulaze bez maski. Nema logike da alkohol mesec i po dana stoji kod njega, zaključan, i ne koristi se. Stalno je na nekim sastancima, simpozijumima. Odakle znam gde je sve bio, neću da razmišljam o svom zdravlju. A prvi se on ne pridržava mera kad dođe na posao.\nDa li je vas i vaše kolege direktor Petrović, u toku ove pandemije, raspuštao s posla i slao na rad od kuće – kako se čini da ne postoji potreba za velikim brojem radnika u preduzeću u kojem radite – i na taj način pokušao da vas zaštiti od virusa?\nSad, u pendemiji, bila je odluka Kriznog štaba da se radnici raspuste i da rade od kuće, ako je to moguće. Nije hteo pod izgovorom da je u toku grejna sezona. Kotlari imaju veze sa grejnom sezonom. Ali, šta njemu trebam ja, kao inkasant, ili neko sa šaltera? Nema potrebe da toliko ljudi radi, naročito što niko ne poštuje epidemiološke mere, osim nekoliko odgovornih ljudi. Od kada je prošle godine uvedeno vanredno stanje i proglašena pandemija, samo dve nedelje nismo radili, ali sam ja, ipak, radio i svakog dana išao u firmu jer me je Petrović zvao da dođem, bez obzira što sam bio na godišnjem odmoru. Dolazio sam da dezinfikujem prostorije a sredio sam i arhivu, iako 70 posto zaposlenih tad nije radilo. Nije mi teško bilo. Živim sam, pa je bolje da idem ja, nego neko ko ima porodicu. Zato ne može da mi kaže da sam neradnik, jer sam, pored svog posla, vršio i dezinfekciju firme, radio i ono što mi nije u opisu posla, a zarad zdravlja svih nas koji radimo i stranaka koje nam dolaze. Pritom član Kriznog štaba ne poštuje mere, to je van svake pameti.\nŠta vam je direktor Petrović naveo kao razlog premeštaja sa pozicije inkasanta na mesto radnika na šalteru?\nNisam dobio nikakvu odluku o promeni radnog mesta, direktor mi je tu vest samo usmeno saopštio, u prisustvu finansijskog direktora i dva pravnika. Saglasio sam se sa tim, jer ne smeš da odbiješ. Da sam odbio, imao bi osnova da mi da otkaz. Logika je sledeća – ti potpiši da pristaješ, pa posle dokazuj na sudu ko je u pravu, ako želiš pred sud. Petrović se ponaša bahato, kao da je njegova firma. Odgovorno tvrdim da me je premestio namerno, bez ikakvog razloga, i znajući moje zdravstveno stranje. A kako bih zaštio svoj lični integritet, obratio sam se dopisom predsednici Vlade, Ani Brnabić, i gradonačelniku, Slobodanu Milenkoviću, da zaštitim svoja prava i sprečim da mi Petrović ubuduće ugrožava zdravlje.\nVEĆI NAPREDNJAK OD PETROVIĆA\nSlobodan Šukić, radnik "Novog doma", rekao je da u stranačke prostorije Srpske napredne stranke (SNS) u Vranju nije ušao "od dolaska Bulatovića i ekipe", iako je i dalje, zvanično, član partije.\n"Niko me i ne poziva. Zadnji put sam se s Bulatovićem čuo kad je Goran Petrović hteo da me najuri s posla, to je bilo pre tri godine, na početku njegovog mandata. Čuvena racionalizacija, eufemistički nazvano – nas 13 je bilo na listi za 'odstrel'. Racionalizacija mu je poslužila kao paravan, a zapravo je dao otkaz svima na koje je imao merak. Raspustio je celu građevinsku operativu. Ja sam, ipak, 'pretekao' i ostao u firmi", istakao je Šukić.\nPosebno je naglasio da ima duži stranački staž od direktora Petrovića.\n"Recimo, njegova bivša sekretarica – koja se zbog uznemiravanja žalila na njega centrali stranke – i ja smo mnogo duže u SNS od Petrovića, mnogo pre njega smo došli. Tako da nisam ja jedini koji se žalio na njega. Član sam SNS mnogo veći nego on. Ono što sam u moje vreme, dok sam aktivno sudelovao, uradio za stranku, on neće moći ni za sto godina. Na kraju, moj život ne zavisi od 'Novog doma', imam drugačije planove", rekao je Šukić, ne preciziravši svoje zasluge i doprinos stranci.\nGovorite o nepravilnostima i kršenju zakona u "Novom domu". Imate li konkretan primer bilo kakve zloupotrebe?\nLjudi koji imaju ugovore o radu ne rade poslove kojima bi trebalo da se bave po slovu tih ugovora. U firmi, ne računajući sebe, imamo još tri inkasanta: Draganu Milojević, Olgicu Mihajlović i Miljanu Cvetković. Otkako je Petrović postao direktor, samo ja nosim račune, odnosno samo ja radim ono što je u opisu posla inkasanta. Dragana Milojević – supruga Nenada Milojevića Šoneta, člana Glavnog odbora Srpske napredne stranke (SNS) u Vranju – nagrađena je mestom sekretarice, a Danijela Stanković, sekretarica koja ima rešenje za stalno i koju je Milojevićeva žena zamenila na tom mestu, se zbog, navodno, bahatog ponašanja i verbalnog napada – premda je direktor Petrović često vikao na nju – žalila centrali stranke. Sad sedi u mojoj kancelariji i ne radi ništa, ali ne svojom odlukom, Petrović joj tako rekao. Dalje, Dragana Milojević nema rešenje za stalno za mesto sekretarice, već ima rešenje za stalno na poslovima inkasanta, a obavlja posao sekretarice. Miljana Cvetković, iako ima rešenje za radno mesto inkasanta, nikada nije nosila račune. To radim samo ja. Četvrti inkasant, Olgica Mihajlović, je oktobra meseca prebačen da radi u magacinu. Žena knjiži, totalna papazjanija. Mogu sam da radim, ne treba mi pomoć da nosim račune. Ali, ne mogu ja da radim sve, a da neko ne radi ništa. I ne, nije poenta u plati, nego mi se ugrožava zdravlje ovim premeštajem.\nDa li u nepravilnosti i aktivnosti koje mogu izazvati sumnju ubrajate i posao oko nabavke ulaznih vrata, o čemu postoje glasine?\nJavne nabavke neko mora da proveri, simptomatično je sve to, baš je sumnjivo. Što se tiče ulaznih vrata našeg preduzeća... ne znam ni ja koliko ima firmi koje rade PVC stolariju i koje ugrađuju vrata, ali, slučajnost ili ne, nama je vrata ugradila firma iz Gornjeg Vrtogoša. Gle čuda, i direktor Petrović je iz Gornjeg Vrtogoša. Vrata su, sa ugradnjom, koštala negde oko 260.000 dinara, okvirno, nisam video taj račun.\nDa li je menadžment firme pribegao smanjenju troškova i uštedi na svim nivoima, poput umanjenja plata, što je česta praksa kada nastupi ekonomska kriza kao ova uzrokovana pandemijom koronavirusa?\nPlata je smanjena, januara, ali samo nama sa srednjom stručnom spremom (SSS), tj. srednjom školom, pričalo se na inicijativu gradonačelnika. Petrović mi je u decembru rekao da se ne sekiram i da će mi januarska plata biti manja samo za 2.000 dinara, ali je bila snižena za 8.000. Njegov odgovor zaposlenima za sva pitanja koja imamo, pa i na ovo moje oko smanjenja ličnog dohotka, bio je u stilu "ako ti se ne sviđa što sam ti smanjio platu, daj otkaz" ili "ja mogu sve, a ti napusti firmu ako ti se ne sviđa". Ponaša se bahato, on je direktor i mora da odgovara za sve i da daje objašnjenja. Na odgovornoj je funkciji, naposletku, zato i prima platu, a ne samo da se u odelu slika na seminarima. Posle sam čuo da je, navodno, dok sam bio na godišnjem odmoru, stigao neki dopis o povećanju plata. I stvarno nam je povećana plata, od marta meseca. Ali, zbog onog januarskog smanjenja, mišljenja sam da treba da se za januar i februar isplati razlika u plati svima kojima je smanjena.\nPostavlja se pitanje, onda, od kojih para je isplaćena ta razlika, premda je lični dohodak, najpre, januara smanjen, da bi potom marta bio povećan. Da li vas čudi ovakav razvoj situacije i zaokret u poslovnoj politici direktora Petrovića?\nZa januar sam primio 42.000, navodno odlukom gradonačelnika, dok će mi martovska, u celosti, biti malo veća od 52.000 dinara. U pitanju je razlika od 10.000, i to samo za mene, i to samo za januar. Znači za dva meseca 20.000 dinara. A plus svi ostali radnici sa SSS kojima je smanjena plata. Očito ovde ne postoji nikakav plan. Odakle para za ovo? Ko će to da plati? Da li je to učinjeno po nekoj uredbi, dopisu ili je Petroviću palo na pamet? I svi ćute. Petrović se dere po hodnicima. Čuo sam da je finansijsku direktorku usred njihove svađe udario papirom u glavu. Van svake pameti.\nZA SPONZORSTVA "NOVI DOM" IMA PARA, ZA BOLESNU DECU NE\nSlobodan Šukić, zaposlen u vranjskom JP "Novi dom", izražava sumnju u nelogičnost postupka da direktor firme, Goran Petrović, smanjuje plate zaposlenima, a da, sa druge strane, kompanija ima novca za sponzorstva i pozajmice lokalnim preduzećima i sportskim klubovima.\n"Lako je da budeš član stranke i daješ sponzorstva. Nama smanjuje plate, a FK 'Dinamo' sponzoriše sa 500.000 dinara, možda i više. KMF 'Vranje' firma je sponzorisla, takođe, sa pola miliona, FK "Mineralac" više puta sa 100.000. Mislim da je neki dinar dobio i RK 'BSK Heba' iz Bujanovca", rekao je Šukić.\nPrema Šukićevim rečima, deca njegovog kolege iz "Novog doma", Bojana Stajića, su bolesna. Stajić je, tim povodom, preko nadzornog odbora preduzeća tražio novac kako bi imao para za lečenje.\n"Petrović nije ni stavio njegov zahtev pred nadzorni odbor. Logično je, valjda, da prvo pomogneš svoje radnike, jer ako su oni zadovoljni i, pre svega, zdravi, firma će funkcionisati kako treba. Sa druge strane, čuo sam i da je dao pozajmicu 'Vodovodu', kad Đoša nije imao da isplati radnike. Ne znam da li je pozajmica vraćena. I ne znam na koji način firma može drugoj firmi da pozajmi pare", pita se Šukić.\nNakon svega što se desilo, a pre svega posmatrano kroz prizmu proširenih vena koje su vam veliki problem, kakav je vaš odnos sa kolegama i direktorom Petrovićem?\nČim je kod mene izgubio poverenje, završili smo on i ja. Možemo da pričamo samo službeno. Onog trenutka kad mi je smanjio platu, pa još kad mi je njegova snaja bahato odgovorila, završio sam s njim svaki vid komunikacije, sem poslovne. Inače, situacija u firmi je užasna, napeto je i nikad nije bilo gore. Svi su dobri sa svima, samo dok ne okreneš leđa. Ove navode niko iz forme neće da potvrdi, jer se svi plaše iz nekog razloga. Direktor je čak uveo i odluku da ako izlaziš, obavezno treba da mu se javiš. A on prošle nedelje tri dana nije došao na posao jer je bio na Ohridu sa ženom. Pa valjda je direktor taj koji treba da bude primer svim zaposlenima? Da li je on drugar sa Bulatovićem ili Gonzijem, mene to ne zanima. Onog trenutka kad mi je život ugrožen, ja ne biram sredstva. Postoji i Komisija za ocenu radne sposobnosti koja funkcioniše pri Birou. Hoću da idem da ocene da li ja, sa ovakvim venama, mogu da sedim osam sati svakog dana. A to Petrović odlično zna. Problem je i radno vreme koje direktor ne poštuje. Ne može da se ide kući kad njemu padne na pamet, kad mu dosadi. Ja u Viktora Bubnja, u drugom kraju grada, na pola radnog vremena, a iz firme mi javljaju da više ne radimo. Neću u slobodno vreme da radim svoj posao, nosio bih poštu, onda, sutradan.\npetak, 15 januar 2021 19:15\nčetvrtak, 31 decembar 2020 22:29\nsreda, 16 decembar 2020 18:45\n"I pored toga što ne postoje očigledni individualni stručni propusti akušera uključenih u praćenje i porođaj oštećene Đorđević Jelene, mišljenja smo da postoji odgovornost zaposlenih na Odeljenju ginekologije i akušerstva Opšte bolnice u Vranju, koja se odnosi na neadekvatno vođenje medicinske dokumentacije, na nepostojanje doktrinarnog pristupa u radu (nepostojanje protokola), na odsustvo subordinacije i stava stručnog kolegijuma na jutarnjem raportu (stav kako dalje voditi i pratiti porođaj oštećene)", zaključili su lekari Zavoda za sudsku medicinu Niš (ZSM) u veštačenju uzroka smrti nerođene devojčice Jelene Đorđević Ivanović (39) i Saše Ivanovića (40) iz Vranja, i adekvatnosti primenjenih medicinskih mera pri porođaju.\npetak, 27 novembar 2020 09:46\nBrankica Janković drugi put uzastopno Poverenica za zaštitu ravnopravnosti\nSkupština Srbije izabrala je Brankicu Janković za novu Poverenicu za zaštitu ravnopravnosti, na period od pet godina.\npetak, 23 oktobar 2020 19:26\nSahrana novinarke Slavice Cvetković u subotu, na Šapranačkom groblju\nSlavica Cvetković, novinarka iz Vranja koja je danas iznenada preminula, biće sahranjena na Šapranačkom groblju u subotu, 24. oktobra, u 13 sati. Izjave saučešća mogu se obaviti u kapeli groblja, u 10 časova.\npetak, 23 oktobar 2020 16:17\nIn memoriam: Slavica Cvetković (1967–2020)\nSlavica Cvetković, novinarka iz Vranja, preminula je u petak u rodnom gradu, u 53. godini života.\nčetvrtak, 22 oktobar 2020 21:18\nEmila Spasojević predlog RCD za Poverenicu za zaštitu ravnopravnosti\nROMSKI CENTAR ZA DEMOKRATIJU IZ BUJANOVCA JE JOŠ KRAJEM AVGUSTA OVE GODINE UPUTIO POSLANIČKIM GRUPAMA NARODNE SKUPŠTINE INICIJATIVU ZA IZBOR POVERENIKA ZA ZAŠTITU RAVNOPRAVNOSTI, KAO I PREDLOG KANDIDATKINJE ZA POVERENICU ZA ZAŠTITU RAVNOPRAVNOSTI KOJU JE PODRŽALO VIŠE OD 60 ORGANIZACIJA ZA ZAŠTITU LJUDSKIH PRAVA\npetak, 25 septembar 2020 17:34\nDeca koja imaju autizam, poremećaje iz autističnog spektra, cerebralnu paralizu i druge boleste, i njihovi roditelji, zahvaljujući donaciji "nekih dobrih ljudi", kako je kazala predsednica UO Romskog centra za demokratiju (RCD) Ivana Stošić, dobili su neophodnu pomoć u vidu paketa garderobe. Stošić je dodala da njima nedostaju i druge elementarne stvari za život, a da pri svakom apelu za pomoć nailazi isključivo na nerazumevanje šire društvene zajednice i donatora.\nDa je koronavirus uticao na životni standard svih građana sveta, kao i da konsekvence trpe privreda i ekonomija i države Srbije – logično, shodno pandemijskom karakteru – puno je ispričano, ali za pronalaženje argumenata za ovu tezu nije neophodno izaći iz Vranja. Dovoljno je obratiti pažnju na one koji od svojih poslova, malih biznisa, doslovce preživaljavaju u sredinama kakva je Vranje, pa zaključiti da krize i druge forme svakojakih katastrofa najpre pogađaju siromašnije slojeve i marginalizovane članove našeg društva, skrajnute iz bilo kog razloga.\nčetvrtak, 16 april 2020 23:04\nRazvojno savetovalište u Vranju otvoreno i za vreme pandemije, ali deca sa poteškoćama u razvoju ne mogu da dobiju terapiju\nRazvojno savetovalište – u kojem deca sa invaliditetom mogu da dobiju terapiju i stručnu pomoć, a koje je deo Dečjeg dispanzera za zdravstvenu zaštitu predškolske dece pri Domu zdravlja Zdravstvenog centra Vranje – tokom vanrednog stanja, uzrokovanog pandemijom koronavirusa, "radi", zaposleni su svakog dana na svom radnom mestu, ali decu, kako su portalu Koalicija za transparentnost juga Srbije (KTJS) preneli roditelji koji su nam se obratili, "ne primaju i ne zakazuju termine za terapije". Načelnik Razvojnog savetovališta, Nenad Mladenović, nije odgovarao na pozive i poruku novinara.\nutorak, 17 mart 2020 15:15\nPriča o Južnoj Moravi pod nazivom "Tužna Morava" koju su 2010. snimili pripadnici udruženja "Extrime" uzdrmala je čitavu Srbiju, ali od toga dana stvari ni na koji način nisu pomerene sa mrtve tačke. Prema navodima izviđača iz odreda "Zavičaj 1903", glavni problemi najvećeg vodotoka u ovom delu zemlje su izuzetno nestabilne obale sklone obrušavanju, velike količine nagomilanog komunalnog i biološkog otpada, generisani otpad na ušću pritoka, nepristupačnost obali i velika pokrivenost vegetacijom obe obale.\nutorak, 25 februar 2020 15:47\nSvetska organizacija za zaštitu prirode Adrija: Treba zaustaviti podsticaje za sve vrste malih hidroelektrana i da na taj način treba ograničiti njihovo nekontrolisano širenje i uništavanje naših reka\nutorak, 25 februar 2020 15:43\nponedeljak, 24 februar 2020 13:59\nutorak, 31 decembar 2019 20:53\nnedelja, 22 decembar 2019 22:21\nutorak, 17 decembar 2019 23:25\nMožda smo i mi, odrasli, preterali jer ne razmišljamo da li svakodnevno posvećujemo dovoljno vremena svojoj deci. Da bi se naša deca zaštitila i bila bezbednija, mi, roditelji, moramo da bar pola sata dnevno ostavimo po strani sve što imamo i posvetimo se njima, rekao je Igor Jurić na tribini "Ukradena bezbednost" u Vranju, na kojoj je bilo reči o pedofiliji, trgovini ljudima, vršnjačkom nasilju i drugim opasnostima koje deci prete na internetu.\nnedelja, 15 decembar 2019 11:45\nU Vranju otvoreno "medijsko sklonište": Za sve koji drugačije misle i one čije je delovanje onemogućeno\nponedeljak, 09 decembar 2019 20:59\nčetvrtak, 14 novembar 2019 23:13\nMiomir Dejanović MiDej, učitelj koji je pre početka ove školske godine premešten iz vranjske u školu u Donjem Neradovcu, istog dana je prekinuo štrajk glađu u koji je stupio u sredu ujutru, nakon što je postigao dogovor sa Tijanom Đokić, direktorkom OŠ "Svetozar Marković" u Vranju. Direktorka Đokić je, kako navodi Dejanović za portal Koalicija za transparentnost juga Srbije (KTJS), "promenila odluku", pa će ovaj učitelj u Donji Neradovac biti premešten "samo za ovu školsku godinu", dok će od sledeće 2020/21. biti vraćen u matičnu školu.\nutorak, 24 septembar 2019 11:23\nMiomir Dejanović, učitelj koji je premešten u seosku školu: Problem je što imam autističnog sina\nUčitelj Miomir Dejanović (52), višestruko nagrađivan za u praksi uspešno primenjenu metodologiju i inovacije u radu sa decom, čiji su profesionalni kvaliteti priznati i van granica Republike Srbije, premešten je iz vranjske Osnovne škole "Svetozar Marković" u seosku školu u Donjem Neradovcu – uprkos tome što na konačnoj rang-listi od dvadesetoro zaposlenih učitelja u popularnoj "Petoj školi" u Vranju (na dan 28. jun 2019) deli drugo mesto po broju osvojenih bodova. Dejanović je kao isključivi razlog nezadovoljstva premeštajem naveo fizičko udaljavanje od autističnog sina Lazara, učenika završnog razreda OŠ "Radoje Domanović" kome je usled nesamostalnosti potrebna celodnevna nega i konstantan nadzor barem jednog roditelja – a problem je u tome što ni Miomirova supruga nije zaposlena u Vranju, već predaje u školi u Krševici.\nsubota, 31 avgust 2019 18:32\nSlučaj Sigurne kuće u Vranjskoj Banji: Ko brine o žrtvama porodičnog nasilja?\nIvana Tasić, direktorka JU Centar za razvoj lokalnih usluga socijalne zaštite Vranje (CSZ) iz Vranja, nije odgovorila novinaru portala Koalicija za transparentnost juga Srbije (KTJS) na pitanje da li je članica pokreta Srpska desnica, stranke Miše Vacića koja je početkom jula dobila svoje prostorije u Vranju. Tasić je, međutim, prisustvovala otvaranju prostorija Srpske desnice u delu zgrade nekadašnjeg bioskopa "Sloboda", pozdravivši ulazak ovog pokreta u vranjski parlament; baš kao i u skupštinskoj sali, istog dana, iz prvog reda.\nčetvrtak, 25 jul 2019 20:45\nLAF do kraja godine, javnoj raspravi prisustvovao jedan građanin\nJedan građanin prisustvovao je javnoj raspravi organizovanoj povodom usvajanja revidiranog teksta Lokalnog antikorupcijskog plana (LAP), dokumenta čiju će primenu pratiti Lokalni antikorupcijski forum (LAF), telo nezavisno od gradske vlasti čije se formiranje očekuje. Zamenik gradonačelnika Vranja Nenad Antić nada se da će septembra ove godine Skupština grada usvojiti revidirani LAP, a da ćemo "do kraja godine konačno formirati LAF".\nčetvrtak, 04 jul 2019 22:44\nCentar za razvoj lokalnih usluga socijalne zaštite iz Vranja ipak će sarađivati na projektu Sigurne kuće sa lokalnom organizacijom\nIako je Ivana Tasić, direktorka Centra za razvoj lokalnih usluga socijalne zaštite (CSZ) u Vranju, predstavnicima Romskog centra za demokratiju (RCD) rekla da, kao zastupnica ove javne ustanove, ni sa jednim udruženjem ili nevladinom organizacijom neće u 2019. konkurisati projektom koji se bavi Sigurnom kućom – budući da je ovo prihvatilište pod pokroviteljstvom Centra – ipak je dogovor sklopila sa lokalnim udruženjem Centar za društvene integracije (CDI).\nponedeljak, 01 jul 2019 22:21\nNeiformisanost ili strah od prepoznavanja rizika u institucijama sistema socijalne politike\n„Planovi integriteta u institucijama sistema socijalne politike sa nadležnostima u slučajevima trgovine ljudskim bićima i u slučajevima partnerskog ili porodičnog nasilja“, naziv je projekta koji je Romski centar za demokratiju (RCD) iz Bujanovca, zajedno sa dva neformalna partnera „Tri tačke“ iz Beograda i „Rime“ iz Zaječara, a uz podršku Fondacije „Trag“, realizovao tokom tri radna dana u Nišu.\nsreda, 19 jun 2019 23:31\nHeroji i slabići završnog ispita u Srbiji i Vranju\nOvogodišnji završni ispit za maturante osnovnih škola u Srbiji, biće upamćen po „probijanju“ testa iz matematike, štrajku beogradske dece ispred ministarstva prosvete, ne podnošenju ostavke Mladena Šarčevića, resornog ministra i organizovanju protesta dece i roditelja u nekoliko gradova Srbije, tog, drugog ispitnog dana. Naime, kao što i „vrapci na grani znaju“ neko je iz jedne osnovne škole u Zemunu, „ukrao“ test iz matematike, rešio ga i dao jednom detetu, koje je poslalo taj isti, urađeni test drugoj deci, pa se on noći uoči polaganja, našao na Fejsbuku. Svršene osnovce su ujutru dočekali direktori škola i saopštili im da tog dana neće polagati test iz matematike, poželeli im sreću na kombinovanom i „tešili“ ih da će imati još jedan dan da dobro obnove gradivo iz matematike. Naizgled normalan pristup đacima, fino obrazloženje, jer i „lepa reč gvozdena vrata otvara“


David Holmes: “Trump lično vršio pritisak na Ukrajinu” – Kakanj-X\nNa 17 stu, 2019 174\nHolmes je u iskazu pred Kongresom o opozivu američkog predsjednika rekao da Trumpa uopšte nije zanimala Ukrajina, već samo njegova eventualna politička dobit, piše “Guardian”.\nOvaj razgovor je uslijedio dan nakon što je Trump razgovarao sa novim ukrajinskim predsjednikom Vladimirom Zelenskim od koga je tražio “uslugu” i predložio da Ukrajina provede istragu protiv Joe Bidena i njegovog sina Hantera.\nSondland, bogati hotelijer koji je donirao milion dolara za inauguraciju Trumpa, rekao je predsjedniku da ga Zelenski obožava i da će da provede istragu, kao i da će učiniti sve što on od njega zatraži, prenose “Nezavisne“.\nUkrajinaDonald TrumpDavid Holmes


Sony audio system GTK-XB7 – univerzalno.com\nHomeShopMultimedijaAudio opremaZvučni sistemiSony audio system GTK-XB7\nSony audio system GTK-XB7\nAudio oprema> Multimedija> Zvučni sistemi SKU: N/A\nSnažni kompaktni stereo sustav sa značajkama NFC, EXTRA BASS, LED osvjetljenjem i DJ efektima. Extra bass dugme pružit će izuzetno jake basove po potrebi, za kreiranje dubokog, punog zvuka. Ovaj sistem posjeduje i LED svjetla, koja mijenjaju boje u zavisnosti od muzike i podešavanja. Tu je i sistem DSEE koji poboljšava kvalitetu jako kompresirane muzike, kako bi joj vratio tonove koji nedostaju. Možete se na više načina povezati sa ovim sistemom, NFCom, Bluetoothom, USBom i sl, a postoji i mogućnost uvezivanja više sistema da rade kao jedan, kako bi dobili još bolji zvuk. Visina GTKXB7 sistema je 65 cm, a širok je 33 cm.\nACER projektor X112H, SVGA\nACER projektor H5380BD\nACER projektor C120 PICO\nSBOX stropni nosač projektora PM-18\nCanon PR1100R prezenter\n1.176,00 KM 1.099,00 KM\nSamsung soundbar HW-Q70T_EN AV receiver\nUniversalni Bluetooth 3.5mm A2DP Wireless AUX Adapter\n587,00 KM 549,00 KM\nSony MHCV21D.CEL audio sistem\nUNIC UC36 1080P Mini Portable LED projektor\nUNIC UC28A 1080P Mini projektor\nSony HT-S350 soundbar (HTS350.CEL)\nBežični Hi-Fi zvučnik BOSE SoundTouch 10\nOptoma projektor X341\nMini LED Lamp LCD Image Projector 320×240


Vašington dodeljuje Kijevu četiri miliona dolara za „obuzdavanje agresije“ u Azovskom moru - 19.11.2020, Sputnik Srbija\nVašington dodeljuje Kijevu četiri miliona dolara za „obuzdavanje agresije“ u Azovskom moru\nSjedinjene Američke Države izdvojile su četiri miliona dolara za ukrajinsku pomorsku stražu u Mariupolju i Berdjansku, saopštila je pres-služba američke ambasade... 19.11.2020, Sputnik Srbija\n© Sputnik / A. Molčalin / Uđi u foto-galerijuMorska luka Berdjansk u Azovskom moru\nSjedinjene Američke Države izdvojile su četiri miliona dolara za ukrajinsku pomorsku stražu u Mariupolju i Berdjansku, saopštila je pres-služba američke ambasade u Kijevu i dodala da je pomoć usmerena na „obuzdavanje agresije“ u Azovskom moru.\n„SAD su putem programa za izvoznu kontrolu i bezbednost granica saopštile o pomoći od četiri miliona dolara pomorskoj straži Ukrajine u Mariupolju i Berdjansku“, saopšteno je na Tviter nalogu ambasade.\nDiplomatski resor je precizirao će nova oprema pomoći pomorskoj straži da „danonoćno obuzdava i reaguje na agresiju u Azovskom moru“.\nAmbasada nije precizirala o kakvoj je opremi reč, ali su na fotografijama koje stoje uz saopštenje diplomatskog resora na Tviteru prikazana dva čamca, od kojih je jedan gumeni.\nPodsetimo, ukrajinski predsednik Vladimir Zelenski je u oktobru saopštio o planovima širenja vojne saradnje sa Velikom Britanijom, Turskom i Amerikom.\nOn je dodao da će Ukrajina proizvoditi dronove i motore sa Turskom, kao i sisteme protivvazduhoplovne odbrane. Predsednik je takođe najavio obnovu vojne tehnike i rekao da Ukrajina počinje da gradi dve vojno-pomorske baze za zaštitu Crnomorskog regiona. S tim u vezi, portparol Kremlja Dmitrij Peskov rekao je da bi to moglo negativno da se odrazi na stabilnost na toj teritoriji. Što se tiče vojne saradnje sa Britanijom, 7. oktobra je objavljeno da će London pružiti Kijevu desetogodišnji zajam, od kojeg bi deo trebalo da ide na izgradnju raketnih čamaca za ukrajinsku ratnu mornaricu u britanskim fabrikama.


Ivanov: Većina migranata koristili usluge kriminalnih grupa\nMakedonski predsjednik Gjorge Ivanov izjavio je danas da je 90 posto migranata koji su prošli kroz Makedoniju koristilo usluge kriminalnih grupa da bi stigli do Evrope.\n"Prema posljednjem izvještaju Europola profit kriminalnih struktura koje nude usluge migrantima prošle godine bio šest milijardi eura", rekao je Ivanov.\nIvanov je na skupu "Geostrateški i geopolitički položaj Makedonije u uvjetima migrantske i izbjegličke krize" rekao da je za izbjegličke rute specifično to da se poslije zatvaranja jedne, otvaraju druge.\n"Zato je nužan naučni pristup tome što se događa u Africi, na Bliskom istoku i u Aziji. Sve dok postoje ekonomska raslojavanja, sigurnonsi rizici i sukobi bićemo izloženi ovim migrantskim krizama", ocijenio je makedonski predsjednik.\nDrordje Ivanov je rekao da je migrantska kriza, osim što je izazov, i mogućnost za vraćanje osjećaja državnosti i odgovornosti kod političkih partija u Makedoniji, i onih na vlasti i u onih u opoziciji.\n"Partije ne smiju zloupotrebljavati krizu za uskopartijske interese i osvajanje jeftinih dnevnopolitičkih poena u predizbornom periodu. Mora se staviti točka na političku krizu i na pogubnu politiku podjeljenosti u Makedoniji", rekao je Ivanov.


Traži se krevet više za Lepu Brenu, šansa za smeštaj na Roštiljijadi u privatnoj varijanti - juGmedia\nSkoro svi kapaciteti su nam popunjeni za prvo veče Roštiljijade. Ono što je interesantno, ljudi nas ne zovu da bi zakazali prenoćište za ovu manifestaciju već se traži smeštaj za Lepu Brenu (koja će nastupiti na otvaranju Festivala roštilja), komentarišu kroz osmeh leskovački heotelijeri zadovoljno trljajući ruke.\nHotelijeri nam kažu da krevete najviše rezervišu gostiju koji dolaze na ovu manifestaciju iz Slovenije, a zatim iz Bugarske, Makedonije, Crne Gore i Hrvatske.\nInače, cene smeštaja sa doručkom u leskovačkim hostelima i hotelima kreću se od 2.500, pa do 4.500 dinara u hotelima ABC u centru grada. U domaćoj radinosti prenoćište se može naći i za 1.000 dinara.\nNa Roštiljijadi Severina, Haris Džinović, Lepa Brena, Aco Pejović, Crvena Jabuka…\nNIŠ – Predsednik opštine Niška Banja i funkcioner Ujedinjenih regiona Srbije Zoran Vidanović, napustio je tu stranku i pristupio Srpskoj narodnoj…\n04.08.2019. u 20:03\nCitam kritike u komentarima sa licnog profila, potpuno neopravdani. Ukratko, sobzirom da smo mala zemlja, izvozno zavisna postoje 2 nacina da povecamo bogatstvo naroda, prvi je izvoz proizvoda koje mi sami proizvedemo. I drugi, pruzanje ugostiteljskih usluga strancima. Ovo je dobra stvar, iako ne slusam tu vrstu muzike, Fahreta je dosta popularna i van granica nase zemlje, sto znaci privucice ljude iz inostranstva. Ako, kritikujete neargumentovano, onda se ne razlikujete mnogo od pozicije koja se takodje neargumentovano brani.\n04.08.2019. u 20:48\nRoštiljijada je naš brend! Nju treba iskoristiti za promociju našeg grada!\n04.08.2019. u 23:30\npromovises mocanje po prolazi ,zagusen saobracaj i prljavstinu?\nSve to što si naveo prijatelju je svakodnevica u Leskovcu, toga ima koliko hoćeš i bez roštiljijade 🙂\n04.08.2019. u 20:55\nSvaka manifestacija doprinosi gradu a i gradjani uzivaju, pogotovo kad nastupaju velike zvezde!\n05.08.2019. u 01:08\nUživaju gradjani iz Ančikija, Čifluk Mire, Bobišta, Sinkovca… odnosno svi oni koji su van epicentra odvijanja ove “ kulturne manifestacije“ . Mi ostali nesrećnici što živimo na pljucomet od šabanijade, možemo samo da se gušimo i plačemo. Ako ovakvo ruglo treba da se nalazi u centru jednog evropskog grada, onda to i nije grad nego seoska utrina. Ne smem da napišem šta mislim o čankolizima koji se ovime oduševljavaju. Bina može, licidarska srca može, ringišpil i luna park može. Skara, šatre, maloletne igračice i pijane budale slobodno ili na Prašinu česmu ili ih vodite kući pa se zajedno oduševljavajte.\n05.08.2019. u 19:14\nJadna si mi ti „gradska faca“ kada svoj „građanizam“ moraš da dokazuješ najgorom vrrstom slenga (pljucomet, šabanijada, Prašina česma…). I ja sam protivnik toga da se Roštiljijada održava u centru, ali kad vidim kakvim sve živopisnim gradskim seljacima ona smeta, poželim da im čestitam. Vlastrodržac, blago tebi što će ti Roštiljijada biti sedam dana na „pljucomet“ i „vodi ih kući“ 🙂\n05.08.2019. u 20:10\nIzvinite gospodine lektore, Prašina česma je nenamerno greška u kucanju, a ne sećam se da sam se busao u grudi da sam neka velika gradska faca kao vi. Sleng je sasvim primeren i okolnostima i osobama koje se ovime oduševljavaju, a što se vas tiče, ne znam sa kojim pravom me etiketiranje kao gradskog seljaka. Biti seljak nije loša stvar, naprotiv to su u načelu vredni i radni ljudi koji se svakodnevnim napornim radom izdržavaju, od sela je i grad nastao… Mnogo je gore biti klasična seljačina, koja sa napred opisanima nema dodirne tačke, ali sa vama ima itekako.\n04.08.2019. u 21:13\nDolazim obavezno da odgledam našu uzdanicu, našu dragu Fahretu. To je ono što gradu treba, pa nek košta šta košta.\n05.08.2019. u 10:49\nVlastodrzac ti si seljacina\n05.08.2019. u 19:05\nZbog čega Ivca? Jel ovo trebalo da bude ovca ili Ivica ili je mix? Šta sam to napisao što nije istina i šta to tebi smeta, pa me još i vređaš?\n05.08.2019. u 13:09\nGradonacelnik se sa svojim saradnicima trudi da na sve moguce nacine udahne zivot nasem gradu. Da se nista ne desava poredili bi ga sa ,,mrtvim morem“.Uvek ima za i protiv.Bitno je da ono za preovladava.\nPa nek se Gradonačelnik Mesko potrudi da vrati 320 i kusur miona dinara što je neuspešno potrošio na putovanja:Doduše njemu je bilo lepo ali od toga za sve nas leba nema i red bi bio da se pare vrate u gradsku kasu Lola ,i da takvi maniri ubuduće preovladavaju .Ima mnogo potreba raznoraznih u našem Leskovcu,za decu,studente ,nezaposlene i eto predloga da se one usmere.\nVelja a. c. a. b :\n05.08.2019. u 15:26\nA zamislite kako je meni sto sam samo 500 metara od šabanijade eh mili moji plače mi se kad dodje dan roštiljijade lepo je sve to za naš grad i turizam jeste pare su tu ali bre ljudi smestite taj vašar na neku livadu jer imamo ih oko Leskovca previše uložite malo novca za parking za toalete i za štandove i eto opet profita ne od prve roštiljijade ali već od druge smo u plusu ima puno rešenja da se izmesti vašar na drugo mesto a ne na Bulevaru ako nisam u pravu onda sam deo toga\n05.08.2019. u 19:11\nPričaš gluvima druže, nisam siguran da li bi neka peticija pomogla.


"Suncokret se uvek okreće ka suncu i treba mu warmth [toplota] i sunlight [sunčeva svetlost] i ja sam takva, takav mi je karakter i volim Sunce- i kada je teško uvek se okrećem ka Suncu", @kejtofficial 🌻\nS prvim oktobarskim danom želim da razbijemo sivilo i da podelim sa vama Kaćinu misao [iznad 👆] i reklo bi se - stanje uma i pokušam da vas navedem da se makar malo zamislite i shvatite je na sebi svojstven, a istovremeno i pravi način.\nIz ličnog ugla, Sunce smatram lekom za sve. I za psihu i za telo. Ne postoji ništa što može da motiviše, inspiriše, ugreje oko srca i duše, razvedri, razvuče usne u osmeh, oraspoloži, da vetar u leđa, zagolica, zagrli, popravi dan i da volju za životom kao što to može Sunce ☀ I bukvalno i figurativno, ono zaista treba da nam svima bude stanje uma, ka kome ćemo težiti, ako u njemu već nismo. Treba da smo Suncokreti. I još bolje - da smo polje Suncokreta i da se međusobno gurkamo i podržavamo ne bi li se okrenuli ka Suncu 🌻\nVremenom, prolazeći kroz svakojake situacije u životu, neke prošarane prolaznim razočarenjima, neke bolom i patnjom, dogodilo se da sam [milom, ili silom, još uvek ne znam 😄] naučila da i sama budem Sunce. I sebi i ljudima iz svog okruženja. Naučila sam da samoj sebi zasijam kada se nađem u mraku, da samu sebe oraspoložim i ozarim kada sam depresivna, da samoj sebi budem Zvezda vodilja koja sija i po danu🌟\nTako sam valjda i stigla tu gde sam. Došla sam sebi. Možeš li i ti? 🤗\nVeliko ti hvala @kejtofficial\nšto si Inspiracija, što ćeš biti velika podrška Pokretu i što si na pravi način razumela poentu ideje i prepoznala volju, strast i ljubav, dušu i srce, koji se u galonima unose u ovu priču ❤